Mo Farah "gostuje" na dodeli nagrada\nZa ovo prestižno priznanje, popularni Mo je „pretrčao“ Džonija Pikoka, paraolimpijca, Džonatana Reu, motociklistu, ali i nekoliko zvučnijih imena kao što su bokser Entoni Džošua i svetski šampion u Formuli 1, Luis Hamliton.\nRođeni Somalijac, budući da nije želeo da se odvaja od dvogodišnjeg sina koji je bolestan, nije prisustvovao dodeli nagrade, ali je preko velikog ekrana razgovarao sa voditeljima i publikom u "Eho areni" u Liverpulu.\nSvetski šampion na 10.000 metara, nije se trudio da sakrije emocije.\n- Zaista neverovatno. Otkako je trofej došao do mene, ne mogu da prestanem da gledam u njega. Nisam ni pomišljao da ću ikada da osvojim ovako veliko priznanje – rekao je Farah, na čijoj polici se nalazi 10 svetskih titula.


Atletika - Srebro za mladu Anu Dragojević u Kranju\nProšlog vikenda u Kranju (Slovenija) održan je 23.Međunarodni atletski miting, pod nazivom “Vučko”, u organizaciji AK “Triglav”. Na ovom prestižnom mitingu učestvovali su i atletičari iz Pančeva, predvođeni trenerom Sašom Stojilovićem.\nKonkurencija je bila veoma jaka, nastupilo je oko 800 atletičata iz sedam zemalja: Slovenije, Austrije, Češke, Italije, Hrvatske, BiH i Srbije. Najbolji rezultat među Pančevcima postigla je Ana Dragojević na 300m osvojivši srebrnu medalju. Zapažen uspeh sa novim ličnim rekordima ostvarili su naši sugrađani, starija pionirka Dorotea Balog na 100m i 300m i mlađi junior\nUroš Ostojin na 600m.\nTrener Saša Stojilović je bio uvršćen u protokol dodele medalja, inače kao rekorder ExYU na 800m i osvajač tri zlatne medalje baš u Kranju, (1986, 1987 i 1988.godine), pa je tako dodelio medalje, plakete i poklone osvajačima medalja u Kranju. Ovim je samo potvrđen kvalitet rada sa našim mladim atletičarima koji su sigurno u svojim godištima među boljima u Evropi.


Nagrade najboljim studentima na Elektrotehničkom fakultetu\nDirektor kompanije „MIS“ Istočna Ilidža Vojo Lubura uručio je danas nagrade za troje najuspješnijih studenata Elektrotehničkog fakulteta Univerziteta u Istočnom Sarajevu, sa smjerova automatika i elektronika, računarstva i informatike, te elektroenergetike.\nNagrade su dobili studenti Aleksandar Vidaković, sa studijskog programa automatika i elektronika, Ena Šaraba sa računarstva i informatike, te Katarina Lemez, sa elektroenergetike.\n„U okviru poslovno-tehničke saradnje sa Elektrotehničkim fakultetom, uručili smo tri jednokratne nagrade. I naredne godine ćemo nešto slično uraditi“, rekao je Lubura, te dodao da su ovi studenti budućnost Republike Srpske.\nOn je pozvao kolege iz privrede da su uključe u ovu akciju i pomognu najbolje studente, u skladu sa svojim mogućnostima.\nDekan Elektrotehničkog fakulteta Božidar Popović zahvalio je Luburi što je pokrenuo inicijativu da nagradi najbolje studente koji su upisali drugu godinu na sva tri studijska programa, te pozvao druge privrednike i predstavnike Privredne komore Republike Srpske iz istočnog dijela Srpske da se uključe u akciju kako bi sami odabrali fakultete i studente koje žele da podrže.\n„Time bi pokazali da neko vodi računa o uspjesima koji oni postižu na Univerzitetu u Istočnom Sarajevu“, rekao je Popović.\nOn je dodao da ti studenti zaslužuju i više od toga, odnosno da budu nagrađivani češće, jer su se odlučili da ostanu na ovim prostorima, da studiraju i da budu aktivni članovi akademske zajednice u Republici Srpskoj.\nProdekan za nauku i preduzetništvo Elektrotehničkog fakulteta Mladen Banjanin rekao je da je ovaj fakultet ima uspješnu i razvijenu saradnju sa privrednim subjektima, kako sa područja grada Istočno Sarajevo, tako i sa područja cijele Republike Srpske, BiH i okruženja.\nOn je dodao da je rezultat toga da se njihovi studenti dobro i brzo zapošljavaju, mnogi čak u toku studiranja, a ostali nakon sticanja diplome diplomiranog inženjera, te napomenuo da veliki broj studenata Elektrotehničkog fakulteta, posebno treće i četvrte godine, su stipendisti privrednog sektora, ali i državnih stipendija.\nOn je zahvalio kompaniji „MIS“ i izrazio nadu da će to postati praksa i da će u narednom periodu veći broj privrednih studenata da učestvuje u sličnim akcijama.\nNagrađeni studenti Vidaković, Šaraba i Lemezova zahvalili su za nagradu kompaniji „MIS“ jer je dokaz da je neko prepoznao njihov rad, trud i zalaganje, a to im služi, ističu, i kao motivacija za dalji rad i napredovanje. Zahvalnost su iskazali i Elektrotehničkom fakultetu za podršku u školovanju.\nNEWER POSTŠarović: SDS će ponuditi pobjedničkog kandidata koji ima najveću podršku javnosti\nOLDER POSTKristijan Šmit: BiH nije u opasnosti od rata, već od siromaštva


Javno-privatna partnerstva (JPP) - Tasic & Partners\nJavno-privatno partnerstvo (JPP) predstavlja kombinaciju najboljih aspekata oba sektora – tehnologiju, znanje i resurse privatnog i regulatorni okvir i zaštitu javnog interesa javnog sektora. JPP ima prednost u odnosu na tradicionalno finansiranje i razvoj svih vidova infrastrukture, uključujući i obnovu i/ili izgradnju autoputeva i železnica, energetskih kapaciteta i izvora obnovljive energije.\nSve to iz razloga što nudi mnoge prednosti za vlade koje pokušavaju da reše i unaprede infrastrukturu i efikasnost svojih tela i organizacija.\nSvestan svega navedenog, naš tim pruža pravne savete i sve prateće usluge u vezi sa projektima JPP. Dijapazon usluga koje pružamo obuhvata stručnu pomoć u početnim koracima, uključujući regulatorni okvir, potencijalne obaveze i komunikaciju javnog-privatnog sektora u završnoj fazi projekta, što obuhvata dobijanje relevantnih dozvola, izgradnju i upravljanje objektima.\nNaš tim ima značajno iskustvo u projektima javno-privatnog partnerstva (JPP), zahvaljujući radu na pripremi dvanaest različitih projekata, kao što su: JPP projekat za obavljanje komunalne delatnosti javnog gradskog i prigradskog prevoza putnika i regulacije distribucije toplotne energije u gradu Nišu (vrednost projekta 60 miliona EUR), JPP projekat za projektovanje, izgradnju i rad postrojenja za prečišćavanje otpadnih voda grada Zrenjanina (vrednost projekta 30 miliona EUR), JPP projekat za finansiranje, izgradnju i održavanje lokalne putne infrastrukture uz javnu naplatu za grad Pančevo (vrednost projekta 1,8 miliona EUR godišnje) i mnogi drugi. Neki od ovih projekata već su dobili pozitivno mišljenje Komisije za JPP Vlade Republike Srbije.


Bokserska Liga Srbije 2018/19 dobila novog šampiona - Sportske vesti - Savremenisport.com\nNaslovna :: Sportske vesti ::\tBokserska Liga Srbije 2018/19 dobila novog šampiona\nBokserska Liga Srbije 2018/19 dobila novog šampiona\nPune hale, jaka konkurencija, tradicija, ponos, želja za trijumfom, regularnost na visokom nivou, jaka gledanost, bitke koje su iznedrile nove heroje i one koje su potvrdile aktuelne, sve ovo je obeležilo veliku boks scenu Srbije u ligaškom takmičenju koje smo imali priliku da ispratimo u proteklih sedam meseci. Naslov šampiona Bokserske Lige Srbije 2018/19 poneo je tim „Metalca“ iz Valjeva u foto finišu sa komšijama iz Loznice.\nLigaško boks takmičenje Srbiji startovalo je 18. oktobra 2018. u Valjevu kada su se sudarile upravo ekipe domaćeg Metalca i tradicionalnog ljutog rivala iz Loznice. Dugo je taj meč bio prednost Valjevcima, sve do derbija u SC Lagator kada je BK Loznica kao domaćim savladala komšije i došla do izjednačenja na vrhu tabele. Iako su mnogi videli da će kraj obeležiti majstorica, ipak mečevi 10. i ujedno poslednjeg kola iznedrili su drugačiju fabulu i titulu za ovu povratničku sezonu uputili na adresu „Metalca“.\nBokserska liga je dugo očekivano takmičenje za sve ljubitelje plemenite veštine, ali i svih onih koji vole sportske spektakle i koje se ponovo ustoličilo pod našim nebeskim svodom nakon 15 godina pauze. BLS 2018/2019 okupila je šest klubova (BK „Radnički“ – Beograd, BK „Radnički“ – Kragujevac, BK „Naissus“ – Niš, BK „Vojvodina“ – Novi Sad, BK „Loznica“, BK „Metalac“ – Valjevo) koji su sjedinili najbolje boksere Srbije u osam težinskih kategorija. Ljubitelji plemenite veštine imali su priliku da uživaju u vrhunskim borbama uživo, ali i putem malih TV ekrana u direktnim prenosima koje je emitovala TV Arena, svaki derbi svih deset kola koliko je bilo planirano za dvokružni sistem lige.\nŠampionski pehar ekipi BK „metalac“ Valjevo biće uručen na finalu Prvenstva države 25. maja u Prokuplju.\n“Boksersku Ligu Srbije, dugo očekivana, opravdala je naša očekivanja kada smo krenuli u ovaj novi je projekat BSS, sa ciljevima da bokseri stiču neophodno iskustvo, zarađuju novac, a boks podigne nivo popularnosti u Srbiji i regionu. Klubovi sa velikom tradicijom pobeđivanja, potvrđeni asovi kako oni koji se i dalje bore u ringu, tako i oni koji ih vode, njhovi timovi satkani od bivših velikih šampiona, deset derbi susreta emitovanih u direktnom tv prenosu na TV Arena, sjajna scenografija, rasveta i ostali scenski efekti neophodni za spektakl, neizvesnost do samog kraja po poitganu šampiona, sve ovo je obeležilo Ligu 2018/19 i postavilo pred nas nove zadatke. Već sada krećemo u pripremu naredne sezone za koju verujemo da će biti još jača i uspešnija od ove koja je bila sveža krv našeg boksa, pokretač jedne davno zaleđene turbine. Sve čestitke BK „Metalac“, kao i svim klubovima koji su u ovoj sezoni vredno radili na tome da se boks vrati starim stazama slave, interesovanja, života“ – rekao je direktor Bokserske Lige Srbije Nikola Milinković.


Napravljena pametna maska protiv virusa, automatski se dezinfikuje - Vijesti | Radio Televizija Budva - Budva Crna Gora\nRadio Budva Live: Crvena Jabuka - Dirlija\nPametna maska ima promjenjive filtere, puni se u vlastitom spremniku, a automatski se dezinfikuje i sterilizuje.\nVidljivo je da su se tehnološke kompanije odlučile obračunati s pandemijom koronavirusa na svoj način. Tako su predstavile cijeli niz uređaja koji bi trebali korisnike zaštititi od virusa i bakterija (među ostalim i koronavirusa), a istovremeno im olakšati život i rad u "novom normalnom".\nKao i LG zaštitna maska koja je ujedno i prečišćivač vazduha, a sad se sa sličnom idejom predstavio i Razer.\nNjihov projekt Hazel zapravo je koncept tehnološki sofisticirane zaštitne maske s filterom N95, koja dobro izgleda, a biće privlačna i brojnim gejmerima.\nKako su poručili iz Razera, maska ima aktivnu ventilaciju i autosterilizaciju, a dodatno se može sterilisati UV zracima tokom punjenja u posebnom spremniku.\nZahvaljujući dodatnim filterima i dezinfekciji, to bi moglo biti dugoročno rješenje za sve one koji ne žele svakodnevno bacati jednokratne maske.\nMaska će zasigurno biti zanimljiva gejmerima jer podsjeća na nešto iz videoigara, a sigurno će biti od pomoći svima koji pate od alergija ili žive u velikim gradovima u kojima je zagađeni vazduh postao opasan po zdravlje. No pravo je pitanje kad bi ova maska zaista mogla doći na tržište i po kojoj cijeni? Zasad u Razeru o tome ćute, prenosi portal Avaz.


Čović-Dodik: Implementirati Mostarsku deklaraciju kako bi BiH potpisala sporazum sa EU - Klix.ba\nČović-Dodik: Implementirati Mostarsku deklaraciju kako bi BiH potpisala sporazum sa EU\n4.3.2008. u 15:52\nLideri HDZ-a Dragan Čović i SNSD-a Milorad Dodik zaključili su danas tokom razgovora u Banjoj Luci da je neophodno da Mostarska deklaracija o reformi policije bude implemetirana kroz zakonske projekte kako bi se ispunio uvjet za potpisivanje Sporazuma o stabilizaciji i pridruživanju BiH sa EU.\nIstaknuto je i da je ubrzanje evropskog puta najavažnije za našu zemlju.\nKada su u pitanju ustavne promjene rečeno je da razgovore na tu temu treba nastaviti nakon potpisivanja Sporazuma o stabilizaciji i pridruživanju.\nČović je rekao da bi nakon toga trebalo da se otvori novo važno pitanje za BiH, ustavne promjene.\nDodik je ponovio stav SNSD-a o potrebi federalizacije BiH i uspostave više federalnih jedinica s tim da RS, kao jedna od tih jedinica, ne može biti dirata u teritorijalnom smislu.\n"SNSD-e smatra da je Daytonski sporazum osnova za razgovore o promjeni Ustava BiH", ponovio je Dodik.\nČović i Dodik razgovarali o međustranačkoj saradnji, a Dodik je kazao da HDZ-e daje značajan dopronos političkoj saradnji i vršenju vlasti i u RS-u, gdje je saradnja sa potpredsjednikom RS-a koji dolazi iz HDZ-a Davorom Čordašom dobra, ali može biti i bolja.\nDodik je kazao i da je saradnja dvaju stranaka bila dobra u proteklom periodu, te da je zajedničkim aktivnostima dat doprinos deblokadi evropskog puta BiH usaglašavanjem i donošenjem Mostarske deklaracije o reformi policije.\nLider HDZ-a je naglasio da je neophodno napraviti ambijent da BiH može "normalno" funkcionirati, te ponovio da je i na nedevanom sastanku u Briselu istaknuta neupitnost RS-a.\n"Mi nismo zadovoljni blagim zastojem o tome kako treba preurediti BiH, uvažavajući sve što smo čuli i Briselu, a vjerujem da ćemo zajedničkim snagama stvoriti ambijent da BiH potpiše Sporazum o stabilizaciji i pridruživanju već krajem narednog mjeseca u Luksemburgu", rekao je Dragan Čović.\nTo bi otvorilo, naveo je, mogućnost za razgovore kako preurediti BiH da bude po mjeri sva tri konstitutivna naroda i kako bi bila racionalno organizirana, "jer danas imamo racionalnu organizaciju samo u jednom dijelu BiH, a to je RS, dok u drugom dijelu imamo nažalost previše razina vlasti i birokratski aparat koji ne može odgovoriti izazovima iz okruženja i noralamoj ekonomskoj stabilizaciji".\nNajavio je i da će HDZ ovakve sastanke održati i sa predstavnicima drugih stranaka, kao i OHR-a kako bi se, naveo je, oslobodili tragova i hipoteka prošlosti te posvetili razvoju u budućnosti.\nDodao je i da je saradnja SNSD-a i HDZ-a dobra i može biti primjer kako dvije stranke na političkoj sceni u BiH mogu da sarađaju.\nNa razgovoru sa Dodikom bili su i visoki funkcioneri HDZ-a Niko Lozančić, Dragan Vrankić, Borjana Krišto, te Davor Čordaš.\nProdužen pritvor osumnjičenima za ubistvo Denisa Mrnjavca\n04.03.2008. u 15:52\nKoštunica pozvao parlamentarne stranke na jedinstvenu državnu i nacionalnu politiku\n04.03.2008. u 14:59


Vrhovac: IRB je stvarni partner domaćoj privredi\n22/09/2021 | 14:48 | Autor: SRNA\nDirektor Investiciono-razvojne banke Republike Srpske Dražen Vrhovac izjavio je da je ova banka stvarni i pravi partner privredi Srpske i kao jedan od uspješnih primjera naveo saradnju sa bijeljinskom kompanijom iz prehrambene industrije "Sava Semberija", koju je danas posjetio.\nDražen VrhovacFoto: SRNA\n- Kada su prošle godine zbog pandemije kovida imali problema kod proizvodnje i otkupa sirovina IRB je plasirao ovoj kompaniji milion maraka neophodnih za nastavak poslovanja. Nekoliko puta smo dolazili u kontrolu i vrlo smo zadovoljni poštovanjem sporazuma i ljudskom, korektnom poslovnom saradnjom - rekao je Vrhovac nakon razgovora sa direktorom "Save Semberije" Stevom Filipovićem.\nVrhovac je istakao da je na primjeru ove kompanije IRB dokazao da je stvarni i pravi partner privredi Republike Srpske, a današnja posjeta je čin podrške direktoru, menadžmentu i ovoj kompaniji i potvrda uspješne saradnje koja će sigurno biti nastavljena.\nOn je pohvalio planove kompanije i ocijenio da "Sava Semberija" ima jasnu viziju razvoja, dobar potencijal koji dobro i koristi, a istakao je da se njihova proizvodnja bazira na korištenju domaće sirovine i da se insistira na kvalitetu.\n- IRB će i dalje pratiti sve kompanije koje posluju u Republici Srpskoj, naročito koje baziraju svoju proizvodnju na domaćim resursima - rekao je Vrhovac.\nDirektor IRB-a je najavio da će uskoro biti operativna sredstva Svjetske banke koja će ići posredstvom IRB-a ka privrednicima u Republici Srpskoj koji su zbog kovida imali pad prihoda u posljednjem kvartalu više od 20 odsto, a ova sredstva bi trebala biti operativna krajem mjeseca.\nPrema Vrhovčevim riječima, IRB je do sada u Bijeljini plasirao više od 138 miliona KM.\n- To je jasan znak važnosti IRB-a u Republici Srpskoj i važnosti grada Bijeljine našoj banci, a podržali smo brojne projekte iz privrede i infrastrukturne projekte kao što su izgradnja kanalizacije, vodovoda i rasvjete i ta podrška će biti nastavljena - rekao je Vrhovac.\nOn je najavio i otvaranje poslovnice IRB-a u Bijeljini do kraja godine.\n- Na taj način želimo da budemo što bliži našim građanima i privrednicima i time dajemo jasan znak koliko je IRB-u bitna svaka regija u Republici Srpskoj - poručio je Vrhovac i dodao da je IRB Republike Srpske do sada otvorio poslovnicu u Istočnom Sarajevu i Prijedoru, a u oktobru će biti otvorena u Trebinju.\nVrhovac je rekao da, prilikom svakog otvaranja poslovnice, IRB organizuje sastanak sa privrednicima te regije da dobije najbolje informacije o njihovim problemima, da bi na kraju godine banka mogla izaći sa novim setom mjera direktno u korist privrednika.\n- IRB je od početka pandemije bio najkvalitetniji partner privrednicima u prevazilaženju svih teškoća koje su ih zadesile i stalno smo razgovarali sa njima u smislu kreiranja što kvalitetnijih mjera koje bi našim privrednicima bile najviše na korist - istakao je direktor IRB-a.\nDirektor kompanije "Sava Semberija" u Bijeljini Stevo Filipović pohvalio je saradnju sa IRB-om i istakao da su im pomogli u najtežem periodu.\n- Bez mjera Vlade Republike Srpske i angažmana sa IRB-om u prošloj godini mi ne bismo uopšte ušli u proizvodni proces zbog globalnih problema izazvanih pandemijom kovida - naveo je Filipović.\nOn je naglasio da je kompanija sve obaveze prema IRB-u servisirala na vrijeme i izrazio uvjerenje da će uspješna saradnja biti nastavljena.\nFilipović je rekao novinarima da "Sava Semberija", kao i prošle godine otkupljuje sve ponuđene sirovine domaćih proizvođača, a od planiranih 10.000 tona u ovoj sezoni do sada je prerađeno više od 3.500 tona sirovine.\nOn je iz široke palete njihovih proizvoda izdvojio novu liniju proizvoda za dijabetičare i ljude posvećene zdravoj ishrani za šta su dobili nagradu Privredne komore Republike Srpske, uz čiju su podršku nastupili i na Međunarodnom sajmu poljoprivrede u Novom Sadu.


Otvorena skijaška sezona na Kopaoniku - WANNABE MAGAZINE\nOtvorena skijaška sezona na Kopaoniku\nOvog vikenda na Kopaoniku je zvanično otvorena ski sezona. Šesti po redu Ski Opening Kopaonik privukao je na hiljade posetilaca koji pored dnevnih i noćnih žurki imaju prilke da isprobaju osnežene staze Karaman i Pančić.\nDobar program i promotivne cene smeštaja i ski karata privukle su i ove godine veliki broj gostiju u naš najveći ski centar. I ove godine goste MK Mountain Resorta očekuju gratis 2-dnevni ski pass, a svi posetioci uživaće u dnevim i noćnim žurkama, nagradnim igrama i takmičenjima, a u programi je i modna revija poznatih brendova zimske opreme, zatim testiranje opreme i vozila u planinskim uslovima. Na ovogodišnjem ski festu goste zabavljaju Dženan Lončarević, Lexington band, Petar Mitić i Katarina Živković.\n“Sezonu započinjemo punim kapacitetima za vreme Ski Openinga. Očekujemo za vikend 12000 gostiju u celom turističkom centru i time smo potvrdili da je ovo najmasovniji događaj u Srbiji, ako izuzmemo doček Nove Godine. Trend odlične popunjenosti se nastavlja i tokom decembra i novogodišnjih praznika, kao i početkom januara i za taj period kapaciteti su skoro već popunjeni. Nova zimska sezona biće obeležena i otvaranjem novog krila hotela Grand, koji se nalazi u sklopu MK Mountain Resort. Naime, Hotel Grand će po završetku projekta izgradnje, dobiti 70 novih luksuznih apartmana i novi kongresni centar u kome se posebno izdvaja svečana Grand sala kapaciteta do 600 učesnika, dok će navjeća kongresna sala moći da primi i do 1500 učesnika. Novo krilo će se prostirati na četiri i po hiljada kvadrata, a vrednost cele investicije je 4 miliona evra,“ izjavio je direktor “MK Mountain Resorta” Nikola Avram.\n“Još jednom smo dokazali da smo lider u regionu, jer smo uspeli da otvorimo sezonu uprkos visokoj temperaturi. Skijanje u ski centru Kopaonik je počelo i pre zvaničnog otvaranja sezone i ljubitelji zimskih sportova već pet dana uživaju na stazama. Skijašima i borderima je na raspolaganu žičara Karaman greben i Pančićev vrh, kao i staze 7, 7a i 4b. Ove sezone skijaše očekuje novina na ovim zičarama, a to je single line, koja omogućava brzi prolaz skijašima koji skijaju sami. Takođe, ova sezona je sezona popusta, tokom koje organizujemo 5 Top ski vikenda u okviru kojih nudimo 20 posto popusta na trodnevne i četvorodnevne karte,“ izjavio je Dejan Ljevnaić, direktora JP Skijališta Srbije.\nKljučne reči Dejan LjevnaićJP Skijališta SrbijeKopaonikMK Mountain ResortNikola AvramOtvorena skijaška sezona na Kopaoniku


Tag / Antonio Konte / Vesti online\nItalijanski stručnjak dogovorio je da preuzme klupu Intera i trogodišnji ugovor vredan ukupno 30 miliona evra, prenose mediji na Apeninima.\nKonte može da trenira ekipe van Engleske\nItalijanski trener Antonio Konte mogao bi da preuzme neki strani fudbalski klub, u skladu sa obavezama iz ugovora koji ima sa Čelsijem, preneo je Skaj.\nReal već zvao Kontea, čeka se El Klasiko\nDavid Luiz u Napoliju za 30 miliona evra?\nItalijanski fudbalski klub Napoli spreman je da ponudi 30 miliona evra za defanzivca Čelsija Davida Luiza.\nKonte: Moja budućnost biće poznata za dve nedelje\nUprkos pobedi u derbiju protiv Liverpula i očuvanju šansi za plasman u Ligu šampiona Antoniju Konteu i dalje se ljulja klupa Čelsija, a Italijan kaže da će njegova budućnost uskoro biti...


Palo Alto - Next-Generation Firewall - BEOtech IT Rešenja\nPalo Alto – Next-Generation Firewall2021-09-13T14:11:38+02:00\nPalo Alto Networks, globalni lider u oblasti sajber bezbednosti, oblikuje budućnost sa tehnologijom koja menja način na koji ljudi i kompanije funkcionišu. Njihova misija je da budu preferirani partner u sajber bezbednosti, štiteći naš digitalni način života. Oni pomažu u rešavanju najvećih svetskih bezbedonosnih izazova sa stalnim inovacijama u oblasti veštačke inteligencije, analitike, automatizacije i orkestracije. Upotrebom integrisane platforme i jačanjem rastućeg partnerskog ekosistema, Palo Alto je u samom vrhu sajber bezbednosti, štiteći desetine hiljada kompanija kroz cloud, računarske mreže i mobilne uređaje.\nObezbedite vašu kompaniju\nSprečite sajber napade koristeći platformu mrežne bezbednosti koja je industrijski lider. Bazirane na jednostavnosti, naše čvrsto integrisane inovacije se lako upotrebljavaju pri tome pružajući konstantnu i doslednu zaštitu računarskim mrežama, cloud-u i mobilnim korisnicima.\nFirewall uređaji sledeće generacije\nPalo Alto firewall uređaji sledeće generacije zaustavljaju sajber napade uz pojednostavljivanje same bezbednosti. Inovacije su čvrsto integrisane u platformu, zamenjujući proizvode sa nepotpunom pokrivenošću. Fizički, virtualizovani i cloud sistemi pružaju doslednu zaštitu bez obzira gde se vaši podaci i aplikacije nalaze. Uvek smo postavljali standarde, uprošćavanjem bezbednosti zadržavajući vas na samom vrhu. Palo Alto firewall-ovi sledeće generacije pružaju doslednu vidljivost i granulalnu kontrolu za povećanu bezbednost, uz automatizaciju i analitiku za neposrednu prevenciju, kao i čvrsto integrisane servise koji pojednostavljuju bezbednost i zamenjuju alate sa nepotpunom pokrivenošću. PAN-OS®, softver koji pokreće naše firewall-ove sledeće generacije, koristeći čvrsto integrisane inovacije održava vas u samom vrhu bezbednosti. On uprošćava vaše operacije putem analitike i automatizacije, pružajući vam doslednu bezbednost kroz izuzetnu vidljivost i kontrolu nad data centrom, perimetrom, poslovnicama, mobilnim i cloud mrežama.\nTehnologija klasifikacije aplikacija\nApp-ID™ je patentirana tehnologija za klasifikaciju saobraćaja dostupna samo na Palo Alto firewall-ovima. Ona utvrđuje identitet aplikacije bez obzira na port, protokol, SSH/SSL enkripciju ili bilo koju drugu taktiku prikrivanja, koju aplikacija može da koristi. Primenjuje višestruke mehanizme za klasifikaciju, uključujući potpise aplikacija, dekodiranje aplikativnog protokola i heuristiku — na vaš mrežni saobraćaj kako bi precizno identifikovala aplikacije. Kada je aplikacija identifikovana, provera polise vam omogućava da utvrdite kako da je tretirate. Na primer, možete je blokirati; dozvoliti i skenirati; ispitati da li postoji neautorizovanog prenosa podataka i obrazaca podataka; ili prilagoditi je koristeći QoS.\nTehnologija klasifikacije sadržaja\nTehnologija klasifikacije korisnika\nUser-ID™ tehnologija za klasifikaciju korisnika pomaže u definisanju polisa koje na bezbedan način odobravaju aplikacije na osnovu korisnika ili korisničkih grupa, u odlaznom ili dolaznom saobraćaju. Na primer, možete da dozvolite samo IT odeljenju da koristi alate kao što su SSH, Telnet i FTP na standardnim portovima. Sa User-ID tehnologijom, polise prate vaše korisnike bez obzira na to gde se oni fizički nalaze – u sedištu kompanije, poslovnici ili kod svoje kuće — i koji uređaj trenutno koriste. Možete generisati izveštaje o aktivnostima korisnika korišćenjem prilagođenih ili unapred predefinisanih šablona. Vidljivost aktivnosti aplikacije na nivou korisnika, ne samo po IP adresi, omogućava vam mnogo efikasniju kontrolu nad aplikacijama koje prolaze kroz vašu mrežu. Možete da uskladite korišćenje aplikacija sa poslovnim potrebama i, ukoliko je to prikladno, obavestite korisnike da krše polisu ili da odmah blokirate korišćenje njihovih aplikacija.\nSprečavanje napada korišćenjem DNS-a\nPalo Alto DNS bezbednosti primenjuje prediktivnu analitiku da spreči napade koji koriste DNS za komandu i kontrolu (C2) ili krađu podataka. Integracija sa Palo Alto firewall-ovima sledeće generacije vam pruža automatizovanu zaštitu i eliminiše potrebu za nezavisnim alatima. Obaveštajni podaci o pretnjama i mašinsko učenje veoma brzo identifikuju pretnje skrivene u DNS saobraćaju. Servis DNS bezbednosti predviđa i zaustavlja zlonamerne domene i malvere koji se zasnivaju na algoritmu za generisanje domena. Takođe koristeći analizu sa mašinskim učenjem brzo otkriva C2 ili krađu podataka u slučajevima kad se koristi tehnika DNS tunela. Kroz integraciju sa firewall-ovima sledeće generacije, dinamički odgovor može automatski pronaći zaražene mašine i brzo primeniti polisu. Zaštita zasnovana na cloud rešenju je skalabilna i uvek ažurirana, što daje vašoj organizaciji novu kritičnu kontrolnu tačku sa koje se mogu zaustaviti napadi koji koriste DNS.\nPrevencija Eksploatacije, Malvera i C2\nPalo Alto usluga prevencije pretnji obezbeđuje bazu definicija koje blokiraju poznate ranjivosti klijenata i servera, malvere i C2 saobraćaj. Ona ispituje celokupan saobraćaj u potrazi za pretnjama, bez obzira na port, protokol ili enkripciju – ništa ne može ostati prikriveno. Tragajući za pretnjama u svim fazama životnog ciklusa sajber napada, a ne samo kada se pojavi u mreži, prevencija pretnji pruža slojevitu odbranu kao kod modela nultog poverenja (Zero Trust). Koristimo unificiran format potpisa za sve pretnje da bismo osigurali brzu obradu tako što će se sve analize izvršiti u jednom, integrisanom skeniranju, eliminisanjem suvišnih procesa koji se najčešće nalaze u rešenjima koji koriste nekoliko skeniranja. Prevencija pretnji ispituje svaki paket pri njegovom prolazu kroz firewall-ove sledeće generacije i pažljivo prati nizove bajtova u zaglavlju paketa kao i u njegovom sadržaju. Iz ove analize možemo da identifikujemo bitne detalje o svakom paketu, uključujući aplikaciju koja se koristi, njen izvor i odredište, bez obzira da li je u pitanju protokol koji je usaglašen sa RFC-om, kao i da li paket sadrži malver ili maliciozni kod. Osim individualnih paketa, analizira se i sam kontekst i redosled pristizanja niza paketa kako bi se detektovale i sprečile tehnike izbegavanja. Sve to se postiže jednim skeniranjem , tako da vaš mrežni saobraćaj ostaje onoliko brz koliko vam je potrebno.\nPrevencija phishing-a i malicioznih web sajtova\nURL Filtriranje vam omogućava da bezbedno koristite internet u poslovne svrhe. Servis lociran u cloud-u prevazilazi funkcije osnovnog web filtriranja identifikacijom pretnji kroz jedinstvenu kombinaciju statičke analize koja se dopunjuje metodom mašinskog učenja. Automatizovana zaštita blokira pristup zlonamernim web sajtovima koji sadrže malver i kradu korisničke kredencijale, što može da dovede do gubitka podataka. Kompanije mogu umanjiti rizik od napada ojačavanjem firewall polisa i iskoristiti zaštitu koja je uvek ažurna. Polise zasnovane na aplikacijama i korisnicima pojednostavljuju složena bezbedonosna pravila, što rezultira smanjivanjem zauzetosti operativnih resursa. Kako bi se odredile ispravne kategorije i procenio stepen rizika, URL filter skenira web sajtove i analizira njihov sadržaj koristeći metodu mašinskog učenja sa statičkom i dinamičnom analizom. On kategoriše URL adrese kao bezopasne ili zlonamerne, što može vrlo lako da se iskoristi u polisama firewall-a sledeće generacije za potpunu kontrolu nad internet saobraćajem. Po otkriću nove zlonamerne URL adrese, filter ih automatski blokira, bez ikakave intervencije od strane analitičara.\nWildfire® je usluga sprečavanja malvera koja automatski detektuje i zaustavlja nepoznate napade. Wildfire je mnogo više od tradicionalne sandbox analize, on omogućava bezbedonosnim timovima da uvek budu korak ispred najnovijih tehnika napada, koristeći mašinsko učenje, statičke, dinamičke analize i mrežno profilisanje. WildFire zaustavlja čak i najsloženije vrste napada sa ugrađenom prevencijom tehnika izbegavanja korišćenjem prilagođenog hipervisora i najnaprednijeg sistema analize. Sa svojom modularnom cloud arhitekturom, WildFire neprestano isporučuje inovativne tehike detekcije koje nemaju nikakav operativni uticaj. Detektuje nepoznate pretnje koristeći obaveštajne podatke iz rastuće globalne zajednice u desetinama hiljada potrošača. Upotrebom deljenih obaveštajnih podataka, može brzo da identifikuje i spreči napredne napade. WildFire prikuplja podatake iz najveće poslovne zajednice u industriji, uključujući obaveštajne podatke o pretnjama koje su prikupljene iz mreža, clouda i od drugih partnera. WildFire automatizuje prevenciju i prikupljanje obaveštajnih podataka o naprednim napadima. U roku od nekoliko minuta možete dobiti momentalnu automatizovanu zaštitu kroz vašu celokupnu platformu, zaustaviti malver, zlonamerne URL adrese, DNS napade, C2. WildFire se neprimetno integriše sa Palo Alto Networks AutoFocus™ servisom koji pruža dodatni kontekst i detaljnije informacije o svim podacima koje WildFire prikuplja i obrađuje. Bezbedonosni timovi štede vreme imajući detaljan uvid u ponašanje identifikovanih pretnji, malicioznih indikatora kao i načina na koji su oni blokirani.\nBezbednost mobilnih korisnika\nGlobalProtect™ je usluga bezbednosti mreže za krajnje tačke sistema koja vam omogućava da zaštitite mobilnu radnu snagu tako što ćete proširiti bezbednosnu platformu na sve korisnike, bez obzira na njihovu lokaciju ili uređaj koji koriste. Štiti korisnike pomoću sistema prevencije pretnji koji je lider na tržištu i brani ih od malicioznog aplikativnog saobraćaja, phishinga i krađe kredencijala. Pored toga, GlobalProtect pruža detaljnu vidljivost tako što pregleda celokupan aplikativni saobraćaj – po svim portovima – u svakom trenutku, omogućavajući vam da kreirate i primenite efikasnije bezbednosne polise. Sa mogućnošću ostvarivanja VPN-a bez korišćenja klijenta, GlobalProtect pruža bezbedne opcije za inicijative koristite-svoj-uređaj (BYOD), kao i pristup aplikacijama u cloud-u i data centrima. Omogućava podršku VPN-a po aplikaciji integrišući se sa sistemom za upravljanje mobilnim uređajima koji kompanija već koristi, kao što su AirWatch®, Microsoft Intune® i MobileIron®.\nPalo Alto PA-5260\nPalo Alto VM-200\nPalo Alto VM-500\nPalo Alto VM-700


Imovina Fudbalskog kluba „Zadrugar“ iz Lazareva na meti vandala | Dunav Televizija\nNaslovna Vesti Sport Imovina Fudbalskog kluba „Zadrugar“ iz Lazareva na meti vandala\nImovina Fudbalskog kluba „Zadrugar“ iz Lazareva na meti vandala\nLAZAREVO: Fudbalski kub Zadrugar iz Lazareva objavio je da je imovina ovog sportskog kolektiva neprestano na meti vandala.\n-Višegodišnjem uništavanju sportske imovine fudbalskog kluba nema kraja. Vandalizam ne prestaje, a jedan od najlepših seoskih stadiona u regionu polako postaje sve, samo ne ono što bi trebalo da bude. Na meti je imovina kluba, koju su meštani gradili, i u koju se konstantno ulaže, i to ne na unapređenje infrastrukture, nego u sanaciju štete- saopštavaju iz kluba.\nVandali cepaju zaštitne mreže iza golova, lome i izvaljuju stolice kako sa tribina tako i iz lože, uništavaju teren na kojem je ugrađen zalivni sistem kakvim se mali broj klubova može pohvaliti, kao i fasade klupskih prostorija. To je samo deo nedela, navode u klubu, uz upozorenje da ljudi okupljeni oko ovog sportskog kolektiva to više neće trpeti.\n-Ovo je apel i poslednje upozorenje vandalima da će, ako tako nastave, biti krivično gonjeni. Moraće da odgovaraju za nanetu štetu i novčano da je nadoknade. Pošto su u pitanju većinom maloletnici, molimo roditelje da skrenu pažnju svojoj deci da je uništavanje klupske imovine nedopustivo i kažnjivo – izričit je predsednik Fudbalskog kluba Zadrugar Jovo Žuža.\nOn napominje da se šteta pravi i danju i noću i da se klub obraćao Mesnoj zajednici Lazarevo da pomogne u poduhvatu da se onemogući pristup neovlašćenim licima. Biće zatražena i veća podrška policijskih službenika.\nPrethodni tekstDosije NATO špijuna: Ko je Vladan Živulović?\nSledeći tekstPreduzimljivi Rus nudi besplatan pregled kičme i leđa kamiondžijama Vojvodine


Muslinova plata - Više od Ćureta, manje od prethodnika! - Sportske.net\nMuslinova plata - Više od Ćureta, manje od prethodnika!\nOtkrivena plata novog selektora Srbije, neki prethodni selektori dobijali su znatno više. Čovek koji je imao najmanje u istoriji nas je odveo na veliko takmičenje...\nInfantino se baš obradovao susretu sa Kokezom!Selektor potvrdio, ''povratak otpisanih''! Ali, neke će odmah da rastera!Stojke otkrio ko je kriv - Hrvatski recept je rešenje?Muslin sprema prvu ''bombu''!?Kokeza obezbedio većinu, evo šta će mu biti prvi zadatak\nSlavoljub Muslin će prema pisanju lista "Politika" imati mesečnu platu od oko 20 000 evra. To je mesečno duplo više od Radovana Ćurčića, ali je svakako mnogo manje od toga koliko je savez nekada plaćao trenere.\nU ovo se jasno ne računaju bonusi koje će nekadašnji trener Zvezde dobiti ako Srbiju odvede na Mondijal u Rusiji.\nMuslin će raditi za novac koji je recimo dobijao Vladimir Petrović Pižon, godišnje to je oko 250 000 evra, što je opet četiri puta manje od plate Radomira Antića. "Mister" je podsetimo, takav ugovor dobio nakon plasmana u Južnu Afriku, a na kraju je zbog smene savez morao da mu isplati čitavu sumu.\nSiniša Mihajlović je radio za sumu od oko 400 000 evra, prema nekim informacijama, dok je plata Dika Advokata bila oko 300 000 evra, bonuse nije stigao da naplati.\nNajmanju platu je imao Ilija Petković, oko 3000 evra, a odveo nas je na Mondijal 2006. u Nemačkoj.\nJasno da novac, odnosno visina plate nije nikakva garancija, mada je i jasno da se bez ogromnog novca ne može dovesti neko zvučno ime. Ako Srbija bude imala uspeha, ova plata novog selektora svakako je mala, a opet, ako nastavimo da se brukamo, onda nije ni bitno ko je selektor i koliko ćemo ga plaćati.


Aerozagađenje i COVID‐19 na Zapadnom Balkanu - Užicka Republika Press\nAutor: Beogradska otvorena škola\nIstraživanja sprovedena od početka pandemije pokazuju da stanovništvo izloženo zagađenom vazduhu ima manju otpornost na COVID‐19, a aerozagađenje može dovesti i do pogoršanja simptoma bolesti, saopštio je Evropski fond za Balkan koji sa partnerima iz regiona sprovodi kampanju „Ujedinjeni Balkan za čist vazduh”. Ova etapa kampanje posvećena je informisanju građana o povezanosti posledica zagađenja vazduha i pandemije COVID‐19 na Zapadnom Balkanu.\nJedan od najvećih ekoloških problema sa kojima se zemlje Zapadnog Balkana suočavaju je veoma loš kvalitet vazduha. Zagađenje vazduha i pandemija COVID‐19 doprineli su uvećanju smrtnosti na ovom području. Kampanja „Ujedinjeni Balkan za čist vazduh” poziva nadležne institucije i građane u zemljama Zapadnog Balkana da zajedničkim snagama utičemo na unapređenje kvaliteta vazduha i smanjenje smrtnosti usled pandemije COVID‐19.\nDosadašnja istraživanja pokazuju da aerozagađenje globalno povećava smrtnost od COVID‐19 za 15 odsto, a u Evropi za 19 odsto. Utvrđeno je i da porast koncentracije PM čestica od jednog mikrograma po kubnom metru povećava smrtnost od COVID‐19 za 11 odsto.\nBroj dokaza i naučnih studija o povezanosti zagađenja vazduha i COVID‐19 raste, međutim treba uzeti u obzir i njihova ograničenja , a pogotovo činjenicu da nije urađena relevantna studija koja se odnosi na Zapadni Balkan. Potrebna su nam ekološko‐epidemioška ispitivanja povezanosti aerozagađenja i pandemije COVID‐19 za ovaj region. Ona moraju biti precizno planirana i izvedena da bi se mogli doneti adekvatni zaključci i predlozi mera.\nKampanjom „Ujedinjeni Balkan za čist vazduh” tražimo od donosilaca odluka da povećaju učešće predstavnika zdravstvenog sektora u procesima odlučivanja, kako bi se osigurala pravovremena integracija zdravstvenih mera u politike usmerene ka zaštiti životne sredine. Takođe, potrebno je unaprediti efikasnost u sprovođenju zakona i odluka u oblasti zaštite životne sredine radi ostvarivanja veće zdravstvene i ekonomske koristi za sve\nPotrebno je i uvrstiti mere za unapređenje kvaliteta vazduha u javne politike i planove oporavka od pandemije COVID‐19 u skladu s obavezama iz Zelene agende za Zapadni Balkan koje su sve države prihvatile.\nKampanja „Ujedinjeni Balkan za čist vazduh” inicijativa je Evropskog Fonda za Balkan u partnerstvu sa organizacijama: Eko forum iz Zenice, Environmental Territorial Management Institute iz Tirane, Sbunker i Balkan Green Foundation iz Prištine, Air Care iz Skoplja, OZON iz Podgorice, Regulatorni institut za obnovljivu\nenergiju i životnu sredinu i Beogradska otvorena škola iz Beograda. Sprovodi se drugu godinu zaredom, sa ciljem podizanja svesti stanovnika regiona o uzrocima i posledicama zagađenja, mogućim načinima poboljšanja kvaliteta vazduha i borbi za zdraviju životnu sredinu. „Ujedinjeni Balkan za čist vazduh” ističe značaj regionalne saradnje neophodne za transformaciju energetike i sistema zaštite životne sredine, koja bi istovremeno unapredila privredu i javno zdravlje.\nNaslovna fotografija—Beogradska otvorena škola\nOstale fotografije—www.uzickarepublikapress.rs (arhiva)


Univerzitetski pejzaž i saveti za iniciranje saradnje | DAAD Srbija\nKooperacije sa univerzitetima\nUniverzitetski pejzaž i saveti za iniciranje saradnje\nNemački univerziteti sprovode mnogobrojne saradnje sa univerzitetima iz drugih zemalja. Ugovori o saradnji između nemačkih i stranih univerziteta podržavaju akademsku razmenu studenata i profesora, kao i realizaciju zajedničkih naučnih projekata. Trenutno postoji veliki potencijala za uspostavljanje novih saradnji u najrazličitijim oblastima nauke.\nNemački univerziteti: jaki kooperacioni partneri\nNemačka spada u najatraktivije zemlje u kojima se studira. Nemački univerziteti su priznati kooperacioni partneri, pogotovu zbog njihovog potencijalu inovacija, bogatstvu tradicije i njihove usmerenosti ka internacionalizaciji.\nNemački visokoškolski sistem je pre svega raznovrstan. Postoje tri različita tipa visokih škola: univerziteti, visoke škole strukovnih studija sa težištem na istraživanju i umetničke i muzičke više škole. Većina visokih škola se finansira iz javnih sredstava i pod nadzorom je saveznih država. Više infomacija o tome na portalu Hochschulkompass.de (na engleskom).\nKoraci ka uspostavljanju saradnje sa nemačkim univerzitetima\nKorak 1: Utvrđivanje cilja kooperacije od strane stranog univerziteta\nNa početku saradnje treba postaviti ciljeve koji prate ovu saradnju:\nStručne oblasti uzimajući u obzir zajednička područja od interesa između nemačke i strane institucije.\nAkademski nivo (studenti, istraživanje i/ili nastava).\nŽeljeni ciljevi, kao što su povećanje broja studenata / nemačkih istraživača u stranoj instituciji ili obrnuto, proširenje nastavnih planova i programa putem upotrebe onlajn platformi nemačkih univerziteta, zajedničkih istraživačkih projekata itd.\nPostojeće osnove na kojima se zasniva kontakt sa univerzitetom, kao što su upravo zaključeno partnerstvo, posete ili boravci studenata/istraživača/nastavnog osoblja.\nVremski period za koji je planirano sprovodjenje saradnje.\nKonačno važno je definisati ciljeve sa svakom pojedinačnom visokoškolskom institucijom sa kojom želite da radite kako biste predstavili atraktivan projekat saradnje.\nKorak 2: Identifikacija mogućih kooperacionih partnera u Nemačkoj\nPostoje različite mogućnosti pronalaženja odgovarajućeg kooperacionog partnera. Na primer možete tražiti u nemačkim naučnim časopisima publikacije nemačkih istraživača iz Vaše stručne oblasti, jer to može dovesti do uspostavljanja kontakta. Štaviše, možete u Vašoj instituciji pronaći bivšeg stipendistu DAAD-a ili diplomce sa nemačkih univerziteta i iskoristiti njihove direktne kontakte sa akademcima u Nemačkoj.\nTakođe, postoji i mogućnost korišćenja onlajn pretraživača, kao na primer Hochschulkompass : Informacije i linkovi svih državnih ili od strane države priznatih visokoobrazovnih institucija o mogućnostima studiranja, istraživanja i međunarodne saradnje.\nGERIT : Istraživački imenik Nemačkog društva istraživača (DFG) i Nemačke službe za akademsku razmenu (DAAD) u saradnji sa Konferencijom rektora visokih škola (HRK), sa više od 23.000 nemačkih univerziteta i vanuniverzitetskih institucija.\nStudy in Germany: Portal DAAD-a i Saveznog ministarstva za obrazovanje i istraživanje (BMBF) sa informacijama o mogućnostima studiranja, usmeren na strane studente.\nResearch in Germany: Informacije o finansiranju inovacija i istraživanja u Nemačkoj. Nudi uvid u nemački sistem istraživača, kao i u moguće mogućnosti finansiranja u polju istraživanja.\nKorak 3: Kontaktiranje nemačkog univerziteta\nIdentifikacija odgovorne osobe u kancelariji za međunarodnu saradnju, istraživača/akademaca sa kojima želi da se ostvari saradnja, ili dekana željenog fakulteta.\nNacrt mejlom na engleskom ili nemačkom jeziku u kome je predstavljena Vaša institucija, kao i namera da se uspostavi saradnja sa nemačkim partnerom, i naglašava se njen cilj.\nOdržavanje kontakta kako bi se između ostalog planirale smernice buduće saradnje (samo na nemačkom jeziku).\nDAAD nudi mnoštvo mogućnosti za uspostavljanje i finansiranje saradnje između nemačkih i stranih visokoobrazovnih institucija, kako na individualnoj, tako i na institucionalnom nivou.\nDalje informacije naći ćete na daad.de-Projektförderdatenbank (samo na nemačkom jeziku).\n1/3 Oglasi nemačkih univerziteta\n2/3 Oglasi nemačkih univerziteta\n3/3 Oglasi nemačkih univerziteta


Srpski reprezentativci napustili Kalgari zbog poplave - Vaterpolo vesti\nPočetna » Nacionalna selekcija » Srpski reprezentativci napustili Kalgari zbog poplave\nSrpski reprezentativci napustili Kalgari zbog poplave\nVaterpolisti reprezentacije Srbije koji se nalaze na pripremama u Kanadi morali su da promene mesto prebivališta i iz Kalgarija pređu u glavni grad Alberte Edmonton. Razlog su poplave koje su zahvatile grad na obroncima Stenovitih planina usled velike količine padavina i izlivanja rekeo Elbou u centru grada zbog čega se evakuiše stanovništvo. Srpski vaterpolisti trebalo je da odigraju u Kalgariju meč sa domaćom selekcijom Kanade, ali je ta utakmica odložena i verovatno će biti odigrana u Edmontonu.\n„U protklih 48 časova poplave su zapretile da u potpunosti ugroze bezbednost građana Kalgarija. Ni jednog trenutka nismo bili u opasnosti ali smo posle konsultacija sa Kanađanima doneli odluku da odemo u Edmonton. Ovaj grad je na 2,5 sata vožnje od Kalgarija i po svemu sudeći tu ćemo ostati do kraja priprema “ rekao je tim menadžer Goran Čanković za sajt Vaterpolo saveza Srbije.\nPored promene lokacije, Srbija će nastaviti pripreme u Kanadi i odigrati planirane mečeve sa selekcijom domaćina da bi potom otputovala u Grčku na Samaricidis Kup krajem meseca.\nU Edmontonu je pre godinu dana odigran kvalifikacioni turnir za Olimpijske igre, i verujemo da će evropski šampioni imati sve neophodne uslove za pripreme za Svetsko prvenstvo u Barseloni krajem jula i početkom avgusta.


Prevent:bez novih ugovora\nutorak, 27 Avgust 2013 15:14\nPredstavnici preduzeća Prevent su potvrdili da za 200 uposlenika do kraja augusta, u zeničkom pogonu neće biti produžen ugovor o radu.\nPortparol preduzeća Prevent, Aida Salkić, potvrdila je da je u zeničkom pogonu u toku optimiranje broja uposlenih, što je direktno vezano uz završetak projekta i nedostatak posla u oblasti auto industrije, koja je najviše pogođena globalnom krizom, izvijestila je RTV Zenica.\nAida Salkić napominje da je riječ o privremenoj mjeri, ujedno demantujući informacije koje se posljednjih dana mogu čuti u javnosti, a to je da grupacija Prevent namjerava zatvoriti pogon u Zenici, u kojem je trenutno zaposleno 1.300 radnika.\nU Prevent grupaciji najavljuju da bi jedan dio otpuštenih radnika, njih 150, mogao biti vraćen na posao već krajem godine, kada se namjerava početi sa proizvodnjom automobilskih presvlaka za model Dacia Logan Sedan.\nViše iz kategorije: « Temelji džamije kod Socijalnog Presvlake za Daciu iz BiH »


Dodikova "miljenica": Željka Dragičević u privatnu posjetu Sarajevu doputovala službenim helikopterom Vlade RS!\nŽeljka Dragičević, aktuelna šefica kabineta premijera Republike Srpske (RS) Aleksandra Džombića, nedavno je u Sarajevo, gdje je trebala izvaditi nove lične dokumente, doputovala službenim helikopterom Vlade Republike Srpske (RS).\nNakon što je nekoliko sati koliko je čekala da se okonča procedura izdavanja dokumenata provela u obilnom šopingu, gospođa se istim prevoznim sredstvom vratila u Banju Luku.\n"Slobodna Bosna" je i ranije pisala da je ova bivša novinarka Radio televizije Republike Srpske radila u kabinetu Džombićevog prethodnika Milorada Dodika. Nakon što je postao predsjednik Republike Srpske, Dodik je namjeravao\n"povući" Dragičevićku u svoj novi kabinet, međutim tome se oštro suprotstavila njegova supruga Snježana, budući da se po Banjoj Luci otvoreno "šuškalo" da između Dodika i Dragičevićke postoji mnogo suptilnija veza od one poslovne.\nPodsjetimo, Milorad Dodik je u vrijeme dok je bio premijer osigurao svojoj zanosnoj savjetnici kredit Investiciono-razvojne banke od pet miliona maraka kredita za investiranje u fabriku prehrane. Dragičevićka je od svoga šefa dobila još dodatnih dva miliona maraka iz fonda Vlade RS-a za podsticanje poljoprivrede.\n"Podsticanje" savjetnice Dragičević očito je nastavio i njen novi šef Aleksandar Džombić, zaključuje "Slobodna Bosna".


VUČIĆ: Poštovani građani Srbije, izvinjavam se što sam ovako odeven ali imam odlične vesti - Naša Borba\nVUČIĆ: Poštovani građani Srbije, izvinjavam se što sam ovako odeven ali imam odlične vesti\nPredsednik je kazao i da je od jutros imao „više važnih telefonskih razgovora s našim prijateljima širom sveta, sa ciljem da bude obezbeđeno što je moguće više vakcina za naše građane“. „Ponosan sam na naše ljude što su razumeli značaj vakcinacije, što su shvatili da je zdravlje važnije i preče od svega za našu zemlju“, rekao je Vučić.\n„Znate da se ne pozivam na ugovore jer po ugovorima smo obezbedili šest i po miliona vakcina, ali sad ne pričamo o ugovorima, pričamo o stvarnim vakcinama. Pre početka marta, dakle za samo mesec dana, dobićemo još milion vakcina i dobio sam tvrdo obećanje, Živela Srbija!“, porucio je Vučić.\nPrethodni tekstDAČIĆ O PRIVOĐENJU VELJE NEVOLJE: Ne znam da li ima veze sa prisluškivanjem predsednika Vučića\nSledeći tekstRUSKI REGNUM: Vučić i formalno krenuo putem kapitulacije Kosova


Savezna vlada odobrila pomoć za poplavljena područja - Radio Forum - Programm - COSMO - Radio - WDR\nPrije svega će 200 miliona eura biti izdvojeno iz saveznog budžeta, a zatim će njemačke savezne zemlje staviti na raspolaganje dodatnih 200 miliona eura.\nOva hitna finansijska pomoć će biti upotrijebljena za sanaciju najvećih šteta na stambenim objektima i infrastrukturi, u poljoprivredi i šumarstvu, trgovini i lokalnoj proizvodnji, kao i za sve posebno hitne slučajeve i potrebe. Nakon odluke saveznog kabineta, detalje su pojasnili savezni ministar finansija Olaf Scholz ( SPD) i savezni ministra unutarnjih poslova Horst Seehofer ( CSU). Pored planirane novčane sume od 400 miliona eura, ukoliko bude potrebno više, onda ćemo i više novca staviti na raspolaganje, kazao je savezni ministar finansija Olaf Scholz ( SPD). “ Savezne zemlje, ali i mi kao savez ćemo u okvirima naših mogućnosti učiniti sve što je potrebno da se svakom što je moguće pije pomogne” rekao je ministar Scholz.\nVlada odobrila pomoć za poplavljene\n02:53 Min.. Verfügbar bis 21.07.2022.\nBrza pomoć bez birokratskih prepreka\nPomoć će dostavljati savezne zemlje, a treba stizati brzo i nebirokratski, naglasio je ministar Schulz: “Nećemo koristiti nikakvu vlastitu infrastrukturu na nivou države, sa postupcima odobravanja ili drugih popratnih administrativnih procesa, mi ćemo staviti novac na raspolaganje”.\nPored toga, savezna vlada predlaže razgovore sa saveznim zemljama o sistemu zaštite "za ovaj, ali i za buduće nadregionalne događaje sa štetama znatnih razmjera”. Savezni ministar unutarnjih poslova Seehofer je objavio i novost kako se opštinama neće dostavljati računi za tehničku pomoć koju je savez stavio na raspolaganje.\nFinansijsko rasterećenje opština\nAngažirano je oko 8 000 pomagača iz redova savezne policije, Bundeswehra i THW-a ( Tehnička pomoć).” Za taj angažman se opštinama neće ispostavljati računi. To je ranije bilo drugačije. Za opštine je to značajna pomoć, koju su već godinama tražile”. Ministar Seehofer je istaknuo i da se i iz ove katastrofe treba izvući pouka o tome kako se krizni menadžment može ili treba poboljšati.\nStand: 21.07.2021, 19:06


Zaplenjene cigare i municija! - Radio Nešvil Bogatić - Uživo iz Mačve\nZaplenjene cigare i municija!\nPripadnici Ministarstva unutrašnjih poslova u Malom Zvorniku zaplenili su 8.500 paklica cigareta, 58 komada municije različitog kalibra i podneli krivične prijave protiv dvojice muškaraca iz ovog mesta.\nZbog postojanja osnova sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija, policija je podnela krivičnu prijavu protiv pedesetsedmogodišnjeg muškarca, u čijoj su kući i pomoćnim prostorijama, prilikom pretresa po nalogu Osnovnog javnog tužilaštva u Loznici, pronašli municiju i cigarete.\nKrivična prijava podneta je i protiv vlasnika zaplenjenih cigareta, dvadesetsedmogodišnjeg muškarca, a zbog postojanja sumnje da je izvršio krivično delo nedozvoljena trgovina i nedozvoljeno skladištenje robe.\nSUĐENJE VIDOVNJAKINJI IZ BOGATIĆA


Delegacije OEBS-a i EU održale sastanak o produbljivanju saradnje u regionu - European Western Balkans\nAutor EWB 01. 10. 2019.\nSastanak vođstva OEBS-a i EU Delegacija iz regiona; Foto: Twitter/OSCEKosovo\nPRIŠTINA – Dešavanja u regionu i potencijal za širenje partnerstva između Evropske unije i Organizacije za evropsku bezbednost i saradnju (OEBS) u fokusu su današnjeg prvog sastanaka šefova dve organizacije u Prištini.\nSastanak se odvija u kontekstu razmene pisama između OEBS-a i EU iz juna 2018. godine, što je omogućilo okvir za pojačanu strukturnu saradnju dve organizacije u regionu Jugoistočne Evrope.\nRegionalnom sastanku prisustvovali su zvaničnici OEBS-a, kao i direktor Centra za sprečavanje sukoba Marsel Peško i direktor Kancelarije za demokratske institucije i ljudska prava (ODIHR) Ingibjorg Gisladotir – saopšteno je iz misije OEBS-a na Kosovu.\nIspred Evropske unije sastanku su prisustvovali Angelina Ajkhorst, koja obavlja funkciju zamenice direktora za Evropu i Centralnu Aziju / direktora za zapadnu Evropu, Zapadni Balkan i Tursku u Evropskoj službi za spoljne poslove, kao i Đenoveva Ruiz Kalavera, direktorka za Zapadni Balkan.\n“EU nastavlja da podržava Kosovo i očekivanja za njegov napredak ka EU ostaju velika, budući da će nova Evropska komisija uskoro stupiti na funkciju“, izjavila je Ruiz Kalavera.


Ispravnost vode za piće na javnim česmama\nnovavaros.rs 12. април 2014. године Друштво Коментари\nObaveštenje Opštinske uprave Nove Varoši o rezultatima ispitivanja ispravnosti vode za piće sa svih 37 javnih česama u gradu.\nObaveštenje prenosimo u celini:\nNa teritoriji opštine Nova Varoš, sprovodi se ispitivanje ispravnosti vode za piće sa svih 37 javnih česama. Uzorkovanje i analizu ispravnosti vrši Zavod za javno zdravlje Užice koje je izabrano u postupku javne nabavke br.400-71/2014-08.\nDana 10.04.2014.godine stigli su rezultati ispitivanja za 8 javnih gradskih česama i 6 javnih seoskih česama. Prema ovim rezultatima:\nHigijenski ispravna voda za piće je na javnim česmama – Mušina česma, Suljina česma, Česma Voćnjak, Česma Petlovac,Česma u Naselju.\nHigijenski neispravna voda za piće je na javnim česmama – Mahala, Krdžavac i Čardak. U uzorcima sa ovih česama konstatovan je povećan broj koliformnih bakterija fekalnog porekla, aerobnih mezofilnih bakterija i streptokoka fekalnog porekla. Obaveštenje o zabrani upotrebe vode za piće je postavljeno na ovim česmama.\nHigijenski ispravna voda za piće je na javnim česmama – Česma kod spomenika ( Draževići), Česma kod škole ( Bistrica), Sindžirska česma (Amzići)\nNeispravna voda za piće je na javnim česmama – Česma kod škole Draževići, Česma Polje (Amzići), Česma u centru Donje Bele Reke. U uzorcima sa ovih česama konstatovan je povećan broj koliformnih bakterija fekalnog porekla, aerobnih mezofilnih bakterija i streptokoka fekalnog porekla. Obaveštenje o zabrani upotrebe vode za piće je postavljeno na ovim česmama.\nGrađani opštine Nova Varoš i javnost će biti blagovremeno obavešteni o rezultatima ispitivanja za preostale 4 gradske i 19 seoskih javnih česama. Obaveštenja će biti postavljena na česmama sa kojih je voda neispravna, kao i objavljena na oglasnim tablama OU Nova Varoš, na sajtu www.novavaros.rs i u lokalnim medijima. Republički sanitarni inspektor će dostaviti zvaničan izveštaj i rešenje.


ličnost dana - Dnevni list Danas\nPočetna » ličnost dana\nPiše: Marija Kojčić 6. 4. 2019.\nZuzana Čaputov: Upisana u istoriju\nIako joj mandat zvanično počinje tek 15. juna, već samom pobedom na izborima u subotu Zuzana Čaputova se upisala u istoriju, i to dvostruko: kao prva žena predsednik i najmlađa osoba na toj funkciji ikada u Slovačkoj.\nPiše: Danijela Jakobi 2. 4. 2019.\nVes Mičel, pomoćnik državnog sekretara SAD za Evropu i Evroaziju, podneo je ostavku na tu funkciju, a kako je objavljeno poslednji dan na poslu biće mu 15. februar.\nPiše: Marija Stojanović 24. 1. 2019.\nKatarina Radivojević: Glumica diplomata\nPoznata srpska glumica Katarina Radivojević odnedavno je angažovana kao spoljna saradnica Generalnog konzulata Srbije u NJujorku, iako nije zaposlena pri Ministarstvu spoljnih poslova, po struci nije diplomata niti ima diplomatski status.\nPiše: Ivana Šundić Mihovilović 17. 1. 2019.\nNataša Kandić: Za direktnu umesto kolektivne odgovornosti\nNataša Kandić, osnivačica FHP i koordinatorka Koalicije za REKOM, dobitnica je nagrade italijanske organizacije „Semplicemente Donna“ (Jednostavno žena) za društveni i građanski angažman na polju ljudskih prava.\nPiše: Snežana Čongradin 28. 11. 2018.\nNikola Gruevski: Emigrant\nBivši makedonski premijer Nikola Gruevski pobegao je u Mađarsku, gde je, kako ja napisao na svom profilu na Fejsbuku, zatražio politički azil.\nPiše: Ivana Šundić Mihovilović 15. 11. 2018.\nBranislav Mihajlović: Drugi predsednik\nBranislav Mihajlović, još aktuelni predsednik Dosta je bilo, napustio je poslanički klub tog pokreta i zajedno sa još četvoro kolega formirao novi pod nazivom „Politika mora biti biti drugačija“.\nPiše: Mirjana R. Milenković 7. 11. 2018.\nPrva među nejednakima\nImenovanje Sale-Vork Zevde za predsednicu zemlje Etiopija okrenulo je novo poglavlje u istoriji.\nPiše: Ivana Šundić Mihovilović 2. 11. 2018.\nMark Rute: Poraz "populizma lošeg kova"\nHolandija je odbacila „pogrešnu vrstu populizma“, konstatovao je holandski premijer Mark Rute nakon izvojevane pobede na parlamentarnim izborima.\nPiše: Marija Kojčić 17. 3. 2017.\nMirjana Karanović: Gospođa J.\nNagrada za najbolju žensku ulogu u selekciji Srpski film na ovogodišnjem Festu pripala je Mirjani Karanović za glavnu ulogu u ostvarenju „Rekvijem za gospođu J.“ Bojana Vuletića.\nPiše: Marija Krtinić 6. 3. 2017.\nIvo Josipović: Protivnik histerije prema Srbiji\nBivši predsednik Hrvatske Ivo Josipović uputio je otvoreno pismo svojoj naslednici na čelu države Kolindi Grabar-Kitarović.\nPiše: Marija Kojčić 23. 7. 2016.


Novogradnja: Za koliko se razlikuje oglašena od prodajne cene | Kamatica\nPočetna > istrazivanja > Novogradnja: Za koliko se razlikuje oglašena od prodajne cene\nNovogradnja: Za koliko se razlikuje oglašena od prodajne cene\nTekst objavljen: 05.06.2021 12:00\nVećina kupaca nekretnina nada se da će, u konačnom dogovoru o kupovini, postići za sebe bolju, odnosno nižu cenu od one koja je oglašena\nTakođe, i mnogi oglašivači se rukovode ovom logikom, pa u oglase postave višu cenu, kako bi sebi ostavili prostora za pregovore.\nIako se ovo, po pravilu, češće dešava u starogradnji, i u novogradnji možemo videti da investitori zainteresovanim kupcima spuštaju cene svojih stanova, pogotovo ako se ti stanovi već neko vreme nalaze na tržištu. Sajt za oglašavanje nekretnina 4zida.rs istraživao je kakav je odnos prosečnih oglašenih i prodajnih cena novogradnje u Beogradu.\nAko posmatramo celu opštinu Beograd prosečna oglašavana cena stanova u novogradnji, prema podacima 4zida.rs je 2 347 evra/m2. Prosečna prodajna cena stanova u novogradnji na celoj beogradskoj opštini je 1741 evro/m2, pokazuju podaci RGZ-a. Na osnovu ovoga možemo videti da je oglašavana cena za oko 20% viša od zabeležene prodajne cene.\nNajmanju spremnost za korigovanjem cene pokazuju investitori na opštinama Stari grad i Novi Beograd, gde je prodajna cena novogradnje za 10% niza od one koja se nalazi u oglasima. Na Zvezdari, Vračaru, Voždovcu i u Zemunu razlika između oglašavanih i prodajnih cena stanova u novogradnji se kreće od 15% do 20%. Najveću spremnost za snižavanjem cena pokazuju investitori na Paliluli gde je prodajna cena za čak 35% niža nego cena koja se nalazi u oglasima, pokazuju podaci RGZ-a i 4zida.rs.\nPotrošeno dva puta više na nekretnine nego prošle godine\n- Ne bismo mogli izdvojiti jednu beogradsku opštinu gde se najviše gradi. Beograd je veliko tržište novogradnje i investitori svaku potencijalno dobru parcelu koriste da podignu stambene zgrade, bez obzira na to u kojoj beogradskoj opštini se ona nalazi. Ako govorimo o luksuznijim objektima, trenutno se oni najviše grade na Starom gradu, Vračaru, Savskom vencu i Novom Beogradu. U opštinama gde je manja tražnja za stanovima ili gde investitori duže čekaju da prodaju sve stambene jedinice, veća je spremnosti da se potencijalnim kupcima izađe u susret u smislu korekcije cena, a to vidimo najbolje na primeru opštine Palilula – izjavila je Jasmina Gavrilov Dražić, sa sajta 4zida.rs\nZanimljiva je situacija u opštini Savski venac gde je prošle godine prodat najskuplji kvadrat u novogradnji. Ako ukrstimo podatke 4zida.rs i RGZ-a vidimo da je prosečna prodajna cena stanova u novogradnji na opštini Savski venac čak viša nego prosečna oglašavana cena – 3046 evra/m2 (prodajna) prema 2691 evro/m2 (oglašavana). Na osnovu ovoga možemo zaključiti da se najluksuzniji stanovi ponekad i ne oglašavaju u oglasnicima, nego se njihova prodaja vrši direktno. Ovakvih stanova na tržištu nema mnogo, ali u konačnom zbiru značajno utiču na statistiku, jer je cena njihovog kvadrata ponekad i duplo viša nego što je prosek na toj opštini.\n4zida prodajna cena Beograd cena novogradnje stanovi novogradnja oglašena cena


NSinfo: Ukidanje viza sa Kinom - do kraja godine?\nUkidanje viza sa Kinom - do kraja godine?\nUkoliko kineska vlada prihvati predlog Srbije, građanima vize neće biti potrebne za boravak do 30 dana\nVlada Srbije predložiće Kini ukidanje viza za građane dve zemlje, odlučeno je na sednici vlade u Nišu, a ministar spoljnih poslova Ivica Dačić i ambašador Kine u Srbiji Li Mančang ocenili su da je ovo istorijski dan za dve zemlje.\nUkoliko kineska vlada prihvati predlog Srbije, građanima vize neće biti potrebne za boravak do 30 dana, a ta odluka bi mogla da stupi na snagu do kraja godine, rekao je Dačić, posle sednice vlade kojoj je prisustvovao i kineski ambasador, koji je rekao da je uveren da će se to i dogoditi.\nTo će imati velike pozitivne posledice na razvoj saradnje u svim oblastima – od političkih odnosa, ekonomije, do turizma, rekao je Dačić i dodao da je vlada jednoglasno donela tu odluku.\n“Očekujemo veliki broj kineskih turista u Srbiji, a i za naše građane je to dobra vest. To će omogućiti kineskim biznismenima da dolaze bez viza, a ojačaće se i saradnja u oblasti kulture, nauke, obrazovanja, sporta…”, rekao je Dačić.\nOn je dodao da je predlog sporazuma o obostranom bezviznom režimu odraz prijateljstva prema Kini i međusobnog poverenja koje je izgrađeno, uz sporazum o strateškom partnerstvu, posetu kineskog predsednika Srbiji i aktivnosti u oviru inicijative o saradnji Kine i 16 zemalja Centralne i Istočne Evrope (CIE).\nOn je naveo i da će u Rigi 5. i 6. novembra biti održan Samit Kine i 16 zemalja CIE, gde će našu delegaciju predvoditi premijer Aleksandar Vučić i gde se očekuje potpisivanje niza značajnih sporazuma.\n“Ova naša odluka je zaista istorijskog karaktera. Možda to nekome ne zvuči kao velika vest, ali Srbija ima sa 63 zemlje takve sporazume i naš je cilj da sa što više zemalja ukinemo vize”, rekao je Dačić.\nOn je naveo da će, kada sporazum stupi na snagu, u Srbiju dolaziti više kineskih turista, investitora, kao i da će više Srba moći da putuju u Kinu.\nLi kaže da će, nakon odluke vlade Srbije, i kineska vlada brzo pokrenuti postupak i da je siguran da će doneti istu odluku.\n“Brzo ćemo potpisati sporazum i on će odmah stupiti na snagu”, rekao je Li.\nizvor: Tanjug, foto: cescassawin/freedigitalphotos.net\n... investicije, posao, putovanja, saradnja, srbija, svet, turizam, viza, zanimljivosti


U Rusiji pad, u Evropi porast proizvodnje automobila\nDok se rusko tržište automobila suočava sa padom od 24 odsto, broj novoregistrovanih vozila u EU skočio je za 10,6 odsto.\nTako je na puteve EU izašlo više od 1,6 miliona novih automobila.\nMinistarstvo industrije i trgovine Rusije smatra da bi bez državnih mjera, prognoza za rusko tržište automobila bila pad od čak 50 odsto u odnosu na sadašnjih 24 odsto.\nSa druge strane, evropsko tržište, raste devetnaesti mjesec uzastopno, a tome je doprinio i dvocifreni rast u Španiji i Italiji. “Sva velika tržišta pozitivno su uticala na opšti rast, posebno Španija (+40,5 odsto), i Italija (+15,1 odsto)”, navelo je Udruženje u saopštenju.\nDodaje se da su tri vodeća tržišta vozila u EU takođe pokazala da jačaju – Velika Britanija (+6.0 odsto), Njemačka (+9.0 odsto) i Francuska (+9,3 odsto).\nProšla 2014. godina bila je godina oporavka u EU posle krize i završila se sa rastom prodaje ličnih vozila od 5,7 odsto.\nMeđutim, za razliku od EU proizvodnje koja raste, pad od 24 odsto na ruskom tržištu se posmatra optimistično jer se po riječima ruskog ministarstva računa i na mjere koje bi država preduzela za podršku automobilskom tržištu.\nMinistarstvo u svojim dokumentima navodi da je rusko tržište automobila u cijeloj 2014. godini dostiglo cifru od 2,6 miliona prodatih vozila.\nPrognoza Asocijacije evropskog biznisa predviđa da će pad ruskog tržišta automobila ove godine biti 24 odsto, na 1,89 miliona vozila. Pri tome je asocijacija već najavila da namjerava da koriguje svoju prognozu.\nOznake automobila Evropa pad porast proizvodnja Rusija\nKina i dalje privlači strane investitore


Blumberg pohvalno o Srbiji: Hiljade ljudi sa Balkana došlo u Srbiju da se vakcinišu - BIGportal.ba\nBlumberg pohvalno o Srbiji: Hiljade ljudi sa Balkana došlo u Srbiju da se vakcinišu\n30 Marta, 2021 30 Marta, 2021 0393\nAmerički ekonomski sajt razgovarao je sa Markom Čadežom o vakcinaciji privrednika iz regiona, istakavši da je njima dato oko 8.500 doza vakcina.\nBrojni svetski mediji proteklog vikenda preneli su vest kako je Srbija vakcinisala više od 20.000 stranaca, a među njima je i američki ekonomski sajt Blumberg.\nU tekstu u kojem hvali našu zemlju kaže da je hiljade ljudi sa celog Balkana otputovalo ovog vikenda u Srbiju po prvu dozu vakcine protiv koronavirusa, jer je pristup vakcinama u njihovim domovinama oskudan.\nBlumberg na početku teksta ističe da je 22.000 ljudi otputovalo u subotu i nedelju u Srbiju, naciju sa najbržom kampanjom inokulacija u kontinentalnoj Evropi. Većina ljudi dobila je vakcinu AstraZeneka nakon što su dobili izbor vakcine zapadne proizvodnje, pa tako mogu lakše da se kvalifikuju za buduc´e pasoše vakcina.\nPoznati ekonomski sajt ističe da je oko 8.500 doza dato preduzetnicima iz Bosne i Hercegovine, Crne Gore, Severne Makedonije, Kosova i Albanije kako bi se lokalnim i regionalnim kompanijama pomoglo da ostanu na površini u pandemiji, rekao je Marko Čadež, šef Privredne komore Srbije.\n“Presudno je da spasimo svoje partnere – svi smo povezani u regionu”, rekao je u ponedeljak u telefonskom razgovoru za Blumberg.\n“Sve naše kompanije imaju veoma međusobno povezane lance snabdevanja. Zaista mnogo zavise jedni od drugih. Ne možete da nastavite da proizvodite bilo šta ako vaši partneri moraju da se zatvore zbog infekcija”, rekao je on.\nBlumberg dalje navodi da je Srbija uvezla više od 2,8 miliona vakcina za svojih sedam miliona građana nakon što je predsednik Srbije Aleksandar Vučić pregovarao o direktnim poslovima sa više proizvođača, uključujući kineski Sinofarm, Fajzer-Biontek, AstraZeneka i ruskim proizvođacima vakcina. Vlada je takođe poslala i nekoliko hiljada vakcina susedima kao donaciju ranije ove godine.\n“Ne možemo da budemo uspešni ukoliko ljudi u regionu ne budu vakcinisani. Mi nismo ostrvo”, rekao je Vučić, koji je, podseća Blumberg, kritikovao Evropsku uniju zbog spore distribucije vakcina.\nList navodi da će se vakcinacija poslovnih ljudi i njihovih zaposlenih iz susednih zemalja nastaviti narednih dana, u zavisnosti od dostupnosti vakcina i infrastrukture, rekao je Čadež.\nBlumberg na kraju teksta ističe da je više od 1,4 miliona Srba vakcinisano, uključujući 920.000 koji su primili obe doze. Tempo c´e se možda ubrzati ako vlada uspe da započne lokalnu proizvodnju kineskih i ruskih vakcina kako je planirano.\nIako se, kako ističe američki sajt, srpska ponuda uglavnom odnosila na njenih pet suseda koji takođe teže pridruživanju Evropskoj uniji, neki su putovali i iz EU članica, Hrvatske i Slovenije.\n“Kao zdrava osoba sa 50 i nešto godina, procenila sam da će moj red da se vakcinišem kod kuće verovatno biti na jesen”, rekla je Zinka Bardić iz Zagreba, nakon što je otišla u Srbiju da primi vakcinu, zaključuje Blumberg.\nViše od 100 brodova prošlo kroz Suecki kanal nakon deblokada\nTENAA listing otkriva Huawei MatePad Pro 2 sa HarmonyOS podrškom\nŠvarceneger izazvao saobraćajnu nesreću: Žena sa povredama glave hitno prebačena u bolnicu


Izvor: UNS, 12.08.2019.\nVlasnica novosadskog Kanal 9 Maja Pavlović, koja je danas počela štrajk glađu ispred Regulatornog tela za elektronske medije zbog nerešavanjem problema njene i drugih lokalnih televizija, rekla je UNS-u da očekuje da je primi predsednik Srbije Aleksandar Vučić, jer joj je iz kabineta premijerke Mladen Bašić nagovestio želju predsednika da s njom razgovara.\nPavlović je UNS-u rekla da je ranije danas razgovarala sa Organizacijom proizvođača fonograma Srbije (OFPS) i da su joj obećali da protiv Kanala 9 neće pokretati postupke u narednih mesec dana i da žele da se u tom roku sa njom sastanu.\nOna je istakla da Kanal 9 redovno OFPS-u plaća procenat od prihoda koji je predviđen prethodno važećom „nespornom“ tarifom, a da je „nova“ tarifa „sporna“, zbog čega vodi postupak pred Vrhovnim kasacionim sudom.\nIznos naknade koju elektronski mediji plaćaju OFPS-u četvorostruko je veći za televizije, u odnosu na radio, a Maja Pavlović je UNS-u rekla da je utvrdila da su prihodi televizija i radija u Novom Sadu slični i da je neodrživa četvorostruka naknada za televizije.\n2019/8/12u poslednjih 15 danau poslednjih 30 danau poslednjih 6 meseciu poslednjih godinu danabilo kada 5 članaka10 članaka25 članaka50 članaka


novembar, 2019 | Sport In - Part 3\nSrem očekivano do pobede\nObjavio: andjelkodana: 29 novembra, 2019 U: Prva liga Srbije grupa Sever rukometašice, RukometTagovi: dolovo, grupa sever, halas jožef, jadran, mladost, mokrin, petrovaradin, proleter, prva liga, radnički, rukometašice, sloven, spartak, srem, temerinNema komentara\nRukometašice Srema su kao nominalni gosti u hali Pinki igrale protiv ekipe Temerina u zamenjenom domaćinstvu.\tPročitaj više\nPIK lako sa Somborcima\nObjavio: andjelkodana: 29 novembra, 2019 U: Druga liga Srbije grupa Sever rukometaši, RukometTagovi: budućnost, dalmatinac, druga liga, hercegovac, metalac, mladost, naftagas, ork pančevo, pik prigrevica, radnički, rukometaši, slavija, sombor, vojvoda stepaNema komentara\nRukometaši PIK Prigrevice su večeras lako stigli do nove drugoligaške pobede, ovog puta nad ekipom Sombora.\tPročitaj više\nCrvena Zvezda – Vizura 3: 1\nObjavio: andjelkodana: 29 novembra, 2019 U: Odbojka, Super liga odbojkašice, VestiTagovi: beograd, crvena zvezda, jedinstvo, klek-zrenjanin, odbojkašice, partizan, spartak, super liga, tent, ub, vizura, železničarNema komentara\nDve bivše šampionske ekipe podelile su odbojkaško znanje u međusobnoj utakmici.\tPročitaj više\nObjavio: andjelkodana: 29 novembra, 2019 U: Odbojka, Super liga odbojkaši, VestiTagovi: crvena zvezda, jedinstvo, mladi radnik, niš, novi pazar, odbojkaši, partizan, radnički, ribnica, spartak, super liga, vojvodina ns semeNema komentara\nOdbojkaši subotičkog Spartaka su rezultatski lako savladali Partizan.\tPročitaj više\nU zrenjeninskoj Ktistalnoj dvorani je odigrana prva utakmica devetog kola Druge lige Srbije.\tPročitaj više\nObjavio: Živko Radivojevićdana: 29 novembra, 2019 U: Boćanje, Ostalo, VestiTagovi: boćanje, boćarski savez, milan mileusnić, srbijaNema komentara\nBoćarski savez Srbije polako privodi kraju još jednu takmičarsku godinu, vrlo uspešnu.\tPročitaj više\nOtašević za remi u Senti\nObjavio: andjelkodana: 29 novembra, 2019 U: Fudbal, Linglong Tire Super liga Srbije, VestiTagovi: crvena zvezda, čukarički, inđija, javor-matis, linglong tire, mačva, mladost, napredak, partizan, proleter, rad, radnički, radnik, spartak žk, super liga srbije, tsc, vojvodina, voždovacNema komentara\nOdigrane su prve dve utakmice iz 18.kola Linglong Super lige Srbije.\tPročitaj više\nObjavio: andjelkodana: 29 novembra, 2019 U: Fudbal, Prva liga Srbije, VestiTagovi: budućnost, dinamo, grafičar, kabel, kolubara, metalac, novi pazar, ofk bačka, ofk žarkovo, prva liga srbije, radnički (p), radnički 1923, sinđelić, smederevo 1924, trayal, zemun, zlatiborNema komentara\nKragujevački Radnički je ubedljivo slavio u prvoj odigranoj utakmici 22.kola Prve fudbalske lige Srbije.\tPročitaj više\nPosle dugog neugodnog niza poraza koji je doneo i promenu na mestu šefa stručnog štaba, fudbaleri Inđije su remijem u derbiju začelja (Mačva 0: 0) taj niz zaustavili.\tPročitaj više\nObjavio: andjelkodana: 29 novembra, 2019 U: Druga liga Srbije grupa Sever rukometaši, Rukomet, VestiTagovi: budućnost, dalmatinac, druga liga, hercegovac, metalac, mladost, naftagas, ork pančevo, pik prigrevica, radnički, rukometaši, slavija, sombor, vojvoda stepaNema komentara\nGotovo pred samu ponoć i početak „crnog petka“ je završen derbi začelja u Drugoj rukometnoj ligi Vojvodine.\tPročitaj više


Čović: Nakon ovog susreta bliži smo dogovoru barem 10 posto – Hrvatska riječ\n15.09.2011 hrijec Izdvojeno 0\nČelnici šest političkih stranaka čiji predstavnici čine Kolegij Parlamentarne skupštine BiH, nisu na današnjem sastanku u sjedištu SDP-a BiH u Sarajevu značajno približili stavove kada je u pitanju formiranje novog Vijeća ministara BiH, izvijestio je nakon sastanka predsjednik SDP-a Zlatko Lagumdžija.\nMeđutim, kako je kazao Lagumdžija, a sa čime su se složili i drugi sudionici u sastanku, postignut je značajniji napredak kada je u pitanju set pitanja vezanih za ubrzavanje euroatlantskog puta BiH.\nTo se odnosi na pitanje zakona o popisu stanovništva, zakona o državnoj pomoći, rješenju problema vojne imovine te rješavanju pitanja provođenja sudske presude u slučaju “Sejdić – Finci”.\nZa ova pitanja je rečeno da se mogu riješiti u narednih od pet do deset dana na razgovorima na tehničkom nivou.\nPredsjednik SNSD-a Milorad Dodik je izrazio zadovoljstvo otvorenošću današnjih razgovora, iako se ostalo na ranijim pozicijama. Po Dodiku, razgovara se o pitanjima koja imaju suštinski značaj, a ne “o foteljama”, kako se u javnosti najčešće tvrdi.\nOcijenio je da je pitanje popisa stanovništva, kao prvo iz ovog evroatlantskog paketa, blizu “skidanja s dnevnog reda”, a ostvaren je i značajan pomak kada je u pitanju zakon o državnoj pomoći\nDodik je, ipak, upozorio da ako se ne formira Vijeće ministara postoji problem legitimiteta drugih rješenja koja se dogovore među ovim strankama.\nPredsjednik HDZ-a BiH Dragan Čović je ocijenio da je postignut zavidan nivo razmjene gledišta o ovim problemima. Iskreno je razgovarano o pitanjima iz “europskog paketa” u odnosu na prethodne tri godine i ne postoje nikakve prepreke da se u narednih pet do deset dana “ne ispeglaju” detalji i do sastanka u Brčkom ova pitanja lideri ostave iza sebe i snažno otvore pitanje Vijeća ministara BiH, smatra on.\nČović je zaključio da su stranački čelnici nakon ovog susreta barem 10 posto bliži dogovoru u odnosu na prethodni sastanak u Mostaru.\nI za predsjednika SDA Sulejmana Tihića sastanak je bio “sadržajan i iskren” o mnogim pitanjima. I on je naveo približavanje stavova o pitanjima iz “europskog paketa”, a nada se da će nakon sastanka u Brčkom lideri doći do konačnog rješenja o ovim pitanjima i biti bliži dogovoru kada je u pitanju Vijeće ministara BiH.\nNešto drugačije viđenje ovih sastanaka imao je predsjednik SDS-a Mladen Bosić, koji je rekao da oni imaju ograničen rok trajanja i uporedio ih je sa sastancima bivšeg Predsjednišva SFRJ pred početak raspada Jugoslavije.\nIpak se nada da će na sljedećem sastanku, koji bi se trebao održati 26. rujna u Brčkom, biti postignut visoki nivo usaglašenosti o političkim pitanjima, oko 90 posto. Također je izrazio zadovoljstvo što je kontastirano da je ustavni kriterij da iz RS-a u budućem Vijeću ministara budu četiri člana, ali sve drugo u vezi s Vijećem ministara je i dalje otvoreno.\nPredsjednik HDZ1990 Božo Ljubić je naglasio značaj dogovora o presudi “Finci-Sejdić”, jer ona otvara suštinska pitanja za BiH. “Ako se o tome postigne dogovor, onda se može očekivati i o Vijeću ministara jer znači da je postignut dogovor o načelima na kojima BiH može funkcionirati”, smatra Ljubić.


Opsada Homsa, Anan u Moskvi\nPosledice neprekidnog granatiranja Homsa od strane sirijske vojske\nAktivisti tvrde da su sirijske snage i danas nastavile sa granatiranjem teško oštećenog grada Homsa, dok je međunarodni izaslanik Kofi Anan doputovao u Rusiju na razgovore o posredovanju u okončanju krize u Siriji.\nSirijska opservatorija za ljudska prava sa sedištem u Londonu navodi da su u četvrti Kaldije u Homsu i obližnjem graduću Kusair danas ubijene najmanje tri osobe. Takođe, stižu izveštaji o sukobima u pokrajini Idlib na granici sa Turskom, gde je prema informacijama grupa za zaštitu ljudskih prava stradala jedna osoba.\nU međuvremenu, zajednički izaslanik Ujedinjenih nacija i Arapske lige Kofi Anan stigao je u moskvu, gde će pokušati da ubedi najviše ruske zvaničnike da podrže međunarodne pozive za prekid vatre i otvarenje političkog dijaloga u Siriji.\nRusija i Kina su nekoliko puta blokirale akciju Saveta bezbednosti protiv Sirije od početka smrtonosnih obračuna tamošnje vlasti sa demonstrantima. Dve zemlje su doduše podržale rezoluciju Saveta bezbednosti koja sadrži Ananov mirovni plan u šest tačaka.\nAnan će se sutra sastati sa predsednikom Dmitrijem Medvedevom i ministrom spoljnih poslova Sergejom Lavrovom, a onda putuje u Peking, gde će u utorak i sredu imati sličnu diskusiju sa kineskim zvaničnicima.


Savet za štampu: Novine i po 50 puta dnevno prekrše Kodeks novinara Srbije\nRedovni monitoring Saveta za štampu pokazuje drastičan porast broja slučajeva u kojima dnevni listovi krše odredbe Kodeksa novinara Srbije, saopštili su iz ovog regulatornog tela.\nTokom septembra 2021. zabeležena su 993 teksta u kojima je prekršena bar jedna odredba Kodeksa, što je znatno više u odnosu na septembar prošle godine (kada ih je bilo 661), septembar 2019. i 2018 (773 i 772), kao i u odnosu na isti mesec 2017. godine, kada su zabeležena 583 prekršaja.\nVeći broj prekršaja Kodeksa novinara u odnosu na prosečan utvrđen je i u julu i avgustu 2021. godine, a isti trend je nastavljen i tokom oktobra, kada je nekoliko puta zabeleženo više od 50 prekršaja dnevno.\nNajveći broj ogrešenja o profesionalne standarde odnosi se na odredbe iz poglavlja Odgovornost novinara i Istinitost izveštavanja, a „rekorder“ po broju prekršaja za sada je list Alo.\n“Pozivamo kolege da – imajući u vidu značaj i uticaj medija na svakog građana pojedinačno, ali i na društvo u celini – povedu računa o načinu izveštavanja. Posebno apelujemo na uzdržavanje od objavljivanja uznemirujućih sadržaja, kršenja prava na pretpostavku nevinosti, otvorenog političkog svrstavanja i targetiranja pojedinaca i grupa”, navodi se u saopštenju za javnost.\nSavet za štampu će konačne rezultate šestomesečnog monitoringa deset dnevnih novina objaviti u januaru 2022. godine.\nKodeks novinara Srbije Mediji Savet za štampu\nUpišite tekst * 8 − =


Izbori u Bosni: Konobar uspešniji od političara, Dodik kaže da Banjaluci ništa neće faliti - BBC News na srpskom - Dnevni list Danas\nPočetna » BBC News na srpskom » Izbori u Bosni: Konobar uspešniji od političara, Dodik kaže da Banjaluci ništa neće faliti\nIzbori u Bosni: Konobar uspešniji od političara, Dodik kaže da Banjaluci ništa neće faliti\n1Piše: BBC News na srpskom 18. novembra 2020. 09.02\nDok se u Bosni i Hercegovini, pogotovo u Republici Srpskoj još ne stišavaju strasti i reagovanja posle poraza najjačih stranaka u nekoliko najvažnijih gradova, u pojedinim opštinama se i dalje prebrojavaju glasovi, a ima i onih u kojima će odlučiti bukvalno jedan glas ili gde kandidat nije dobio nijedan glas.\nU opštini Kupres u Republici Srpskoj, kandidat Saveza nezavisnih socijaldemokrata (SNSD) Milorada Dodika imao je jedan glas više od protivkandidata, a odlučiće četiri glasa koja treba da stignu iz inostranstva.\nA u opštini Novi grad Sarajevo, kandidat za gradsku skupštinu Benjamin Tahmaz nije dobio nijedan glas i to na biračkom mestu na kojem je glasao i on i članovi njegove porodice, pa je uložio prigovor, prenose „Nezavisne„.\n„Znači, nisam glasao ni za sebe“, rekao je Tahmaz u ironičnom tonu, uloživši prigovor Centralnoj izbornoj komisiji BiH.\nDejan Sejmanović, koji radi kao konobar u restoranu Narodne skupštine Republike Srpske osvojio je više glasova za odbornika u Gradskoj skupštini Banjaluke od svog stranačkog kolege Milana Petkovića, koji je potpredsednik Narodne skupštine Republike Srpske, a koji je bio nosilac liste Ujedinjene Srpske u Banjaluci.\nNa lokalnim izborima u BiH u nedelju, najjače stranke, koje predvode vodeći političari Milorad Dodik i Bakir Izetbegović su odnele ukupnu pobedu, ali su pretprele poraze u nekoliko najvažnijih gradova – u Banjaluci i Bijeljini, odnosno u Sarajevu.\nDodik i grejanje u Banjaluci\nOdmah posle saopštavanja rezultata izbora, Dodik je čestitao protivniku Drašku Stanivukoviću pobedu na izborima za gradonačelnika Banjaluke, ali je dao izjavu koja je uzburkala strasti, a tiče se budućeg odnosa njegove stranke prema Banjaluci.\nNagovestio je da republički organi možda više neće subvencionisati grejanje u Banjaluci.\n„Prljava kampanja sa njihove strane zagadila je odnose da nijedan predlog gradonačelnika neće biti podržan. Taman da je Ajnštajn! Eto“.\nDan kasnije, međutim, Dodik je poručio je da Banjaluci ništa neće faliti ni ubuduće, što se tiče SNSD-a i Republike Srpske.\nIzjavio je da je grejanje u nadležnosti lokalne zajednice i da je to problem koji već godinama traje u Banjaluci.\n„Videćemo kako novi gradonačelnik misli da to pitanje rešava, jer nema dovoljno sredstava koja se prikupljaju od građana niti ima u budžetu.\n„Tu je najčešće Vlada Republike Srpske uskakala da to pitanje rešava. Naravno da ćemo u datom periodu prema tom pitanju isto tako da se odnosimo, ali mi ni ne znamo šta je predlog“, rekao je Dodik.\nOn je istakao da njegova stranka ima skupštinsku većinu koja odlučuje o svemu: od budžeta do imenovanja svih načelnika odeljenja, do imenovanja direktora javnih ustanova, pa do donošenje programa rada.\n„U tom pogledu ako njegovi (gradonačlenikovi) predlozi korespondiraju sa predlozima koje mi predlažemo, svakako ne mislim da će biti odbijeni, ali za neke ideje svakako da nećemo biti spremni“, rekao je Dodik.\nSDA, čiji je Peco bio kandidat, smatra da izbori treba da se ponove, dok u Hrvatskoj demokratskoj zajednici traže da se za pobednika proglasi njihov kandidatu Goran Pejkanović, koji je kao kandidat za načelnika opštine Travnik osvojio više od 6.500 glasova i bio je drugi, odmah iza Pece.\nŽivo me interesuje koliko su dodikovi kandidati i kandidati njegovih koalicionih partnera za nacelnike odvojili Glasova. Ubedjen sam da bi dodik da se sutra održe izbori izgubio parlamentarnu većinu .


Održana manifestacija „Srpčad Srbiji“ | Palelive.com\nPočetna Novosti Kultura Održana manifestacija „Srpčad Srbiji“\nOdržana manifestacija „Srpčad Srbiji“\nNa Palama je večeras, povodom Dana državnosti Srbije, održana manifestacija „Srpčad Srbiji“ u okviru koje su članovi Dječijeg ansambla Kulturno-umjetničkog društva „Šumadija“ iz Mladenovca izveli igre iz Bačke i zapadne Srbije.\nDirektor Osnovne škole „Pale“ Aleksandar Rajić rekao je novinarima da će gosti iz Mladenovca boraviti na Palama tri dana.\n„Riječ je o 30 članova dječijeg ansambla iz Mladenovca koji su večeras predstavili igre iz Srbije, a članovi SPKD `Prosvjete` Pale, takođe, su izveli igre i recitovali pjesme karakteristične za naš kraj. Danas smo organizovali šetnju u Sarajevo, a sutra ih čeka cjelodnevni izlet na Jahorini“, naveo je Rajić.\nOn je istakao da se manifestacija „Srpčad Srbiji“ održava prvi put i da se nada da će postati tradicionalna.\nČlan rukovodstva Kulturno-umjetničkog društva /KUD/ „Šumadija“ iz Mladenovca Zoran Jocić naglasio je da je ovom društvu velika čast što je prvi put na Palama, posebno zbog toga što obilježavaju praznik koji je značajan za sve Srbe.\n„Članovi folklorne sekcije sa Pala za mjesec dana biće naši gosti i zajedno ćemo učestvovati na Beogradskom festivalu folklora. To će biti prilika da proširimo saradnju i prijateljstvo“, kaže Jocić.\nPredsjednik Opštinskog odbora Srpskog prosvjetnog i kulturnog društva /SPKD/ „Prosvjeta“ Pale Aleksandra Srdanović rekla je da su večeras nastupili najmlađi članovi „Prosvjete“ iz folklorne i horske sekcije.\n„Ova saradnja između Pala i Mladenovca značiće mnogo za djecu. Posjetili smo danas Staru pravoslavnu crkvu i Sabornu crkvu u Sarajevu, kao i druge kulturno-istorijske znamenitosti. Ako budemo obezbijedili novac, djeca sa Pala trebalo bi na ljeto ili jesen da budu gosti malih prosvjetara u Hrvatskoj“, dodala je Srdanovićeva.\nČlanovi KUD-a „Šumadija“ iz Mladenovca doputovali su na Pale juče i boraviće do 18. februara, dok će djeca sa Pala gostovati u Beogradu i Mladenovcu od 15. do 18. marta.\nManifestacija „Srpčad Srbiji“ održana je u Kulturnom centru Pale, a organizatori su Osnovna škola Pale i SPKD „Prosvjeta“.\nPrethodni članakOdržano poetsko veče u znak sjećanja na Stanoja Golića\nNaredni članakZa liječenje teško bolesne djece prikupljeno 5.240 KM\n17/02/2018 4:57 PM\nZasto osnovna skola Pale ne saradjuje sa osnovnom skolom iz Mladenovca a ne sa nekim kudom iz Mladenovca ???


Бранко Радун: KARIĆEVA TAJNA USPEHA\nOno što razlikuje kampanju Nikolića od Karićeve kampanje je naglašeni ekonomizam. Tomina kampanja je više državničkog i socijalnog karaktera, dok Karić pogađa u centar – u pitanja nezaposlenosti i siromaštva. On je, pored Tadića  , dobar primer kako se u Srbiji vodi uspešna kampanja američkog tipa. Karić je za razliku od svih drugih kandidata krenuo po Srbiji, obilazio gradove ne razdvajajući se od svoje supruge, što je američki stil, ali pametno primenjen u srpskim uslovima. Time je povezao tri izuzetno važne stvari: ekonomiju – Srbiju – porodicu. On je mudro povezao privredni preporod sa nacionalnim i porodičnim. Tako Snaga Srbije deluje ubedljivije od drugih slogana predsedničkih kandidata jer se potvrđuje i njegovim patriotizmom, poslovnim uspehom i negovanjem kulta porodice. Time je Karić, iako autsajder koji neće ući u drugi krug samo zato što je bio bez političke podrške, pokazao šta je to pozitivna politička kampanja i koje su teme o kojima se mora govoriti u Srbiji 2004. bez obzira koji su izbori u pitanju. Da je krenuo u kampanju koji mesec ranije, verovatno bi ušao u drugi krug i bio mnogo opasan protivnik u velikoj meri sada precenjenom favoritu Nikoliću. Ovako možemo samo da čekamo koji kako će uspešan rezultat na izborima imati uticaj na političku budućnost BK .\n Mi ovde ne želimo da potcenimo značaj ustava i zakona, kao i institucija države već samo da to sve običnom čoveku koji ili nema posao ili strahuje da ga ne izgubi u "tranziciji" ne znače mnogo. Naravno da je svaki privredni preporod utemeljen na jakoj i stabilnoj državi, to jest na zdravim institucijama, ali je to običnim ljudima ili apstraktno ili suviše daleko. Ali što se tiče same rasprave o odnosu privrednog rasta i institucija, nema dokaza da postoji korelacija između demokratije i ekonomskog uspeha. Postoji niz društava koja su demokratskija od drugih ali i privredno neuspešnija od njih, kao i obrnuto. Kina je primer kako se krenulo u privrednu ekspanziju bez demokratizacije, liberalizacije i privatizacije, a opet u zemljama istočne Evrope imamo primere kako su demokratizovana društva privredno i civilizacijski propala u vrtlogu bede i korupcije. Ono što je zajedničko svim uspešnim društvima, kako demokratskim tako autoritetnim je da imaju sposobnu vladu koja ima autoritet i deluje nezavisno odspoljnih uslovljavanja (npr. od MMF-a). Kao primarni faktor privrednog preporoda uvek pokazuje jaka i patriotska vlast koja ima nacionalnu strategiju ili nešto što podseća na to.


LEGENDA NE ŠTEDI POHVALE "Nikola Jokić je Nelson Mandela, Martin Luter King i Mahatma Gandi NBA LIGE!"\nNikola Jokić ove sezone beleži sjajne partije u NBA ligi i njima ne prestaje da oduševljava navijače Denvera, ali i mnoge legende NBA lige. Tako su o našem asu pohvalno govorili Čarls Barkli, Trejsi Mekgrejdi i ostale zvezde, a sada se njima priključio i proslavljeni Bil Volton, osvajač dva prstena u najjačoj ligi na svetu.\nVolton je ime u NBA stekao igrama u Portlandu, Los Anđeles Klipersima i Bostonu, a noseći dres Trejlblejzersa i Seltiksa je postajao šampion. Ujedno, dva puta je bio član ol-stara i dobijao je još mnogo individualnih priznanja, pa njegove reči i te kako imaju težinu.\nA on ovog puta nije štedeo reči hvale na račun našeg Nikole Jokića, čije su brojke u NBA ove sezone impresivne. Naime, on u proseku ima dabl-dabl učinak što se tiče poena i skokova, a lider je ekipe i po broju asistencija (7,3 po utakmici). I to nije sve, već sjajnim igrama vodi ekipu ka vrhu Zapadne konferencije, što niko pre početka sezone nije mogao ni da zamisli.\nTim izdanjima je opčinio i legendarnog Voltona, koji je, najblaže rečeno, bio oduševljen.\n- Nikola Jokić je sjajan igrač koji na mentalnom nivou igra veoma dobro. On ima ono za šta smo mislili da je izgubljeno, a to je periferno viđenje stvari. Kada idete niz ulicu, kada vozite automobil, kada upravljate biciklom, neophodno van je periferno viđenje stvari. A Nikola Jokić je suprotnost svih tih naših problema u svetu. Mahatma Gandi, Martin Luter King ili Nelson Mandela su ljudi koji su videli kako će izgledati stvari u budućnosti pre bilo koga drugog, znali su kako da stignu na neko mesto i gde žele da budu, a to je u NBA ligi Nikola Jokić. Jer, sreća počinje onde gde se sebičnost završava. U košarci u kojoj je igračima stalo da poprave svoj učinak, pojava Jokića je pravo osveženje. Gledajući njega kako igra, isto je kao i slušati pesme Boba Dilana - rekao je Volton novinaru "Atletika" Nika Kosmidera.\nAMERI U ČUDU Jokić ih je toliko zapanjio, da im je ostalo samo da se DIVE /VIDEO/\n"DOŠAO JE DO TAČKE PUCANJA" Trener Nagetsa objasnio zbog čega je Jokić toliko FRUSTRIRAN\nDa podsetimo, Denver Nagetsi zahvaljujući odličnom Nikoli Jokiću ove sezone imaju učinak od 21 pobede i 10 poraza, što im je omogućilo da se trenutno nalaze na drugoj poziciji. Ujedno, veoma dobre partije košarkaša iz Sombora pokrenule su i pitanje da li zaslužuje da na kraju sezone konkuriše za MVP nagradu.


NA AERODROMU “MORAVA” OBUKA U ZIMSKIM USLOVIMA · Kraljevo.online\nNASLOVNA VESTI NA AERODROMU “MORAVA” OBUKA U ZIMSKIM USLOVIMA\nNa avionima tipa „orao“ J-22, na Aerodromu “Morava” u toku je obuka, za potrebe održavanja trenaža za letenje u zimskim uslovima\nNa aerodromu „Morava“ i u širem rejonu Kraljeva u toku je redovna letačka obuka pripadnika 98. vazduhoplovne brigade na avionima tipa „orao“ J-22 za potrebe održavanja trenaža za letenje u zimskim uslovima.\nReč je o redovnoj obuci pilota i tehničkog sastava za realizaciju zadataka u uslovima kada magla, smanjena vidljivost, jednoličnost terena, te podizanje snežne zavese pri sletanju otežavaju letenje i realizaciju zadataka.\nParalelno sa uvežbavanjem pilota vrši se i obuka tehničkog sastava svih specijalnosti u eskadrili. Tehnički sastav uvežbava već razrađene procedure u slučajevima niskih temperatura i tokom otežanih meteoroloških uslova.\nAvion „orao“ je lovac-bombarder namenjen za vazduhoplovnu vatrenu podršku jedinicama Kopnene vojske i dejstvo po ciljevima na zemlji. Nalazi se u naoružanju 241. lovačko-bombarderske avijacijske eskadrile.\n98. vazduhoplovna brigada vojska srbije


Komora Vojvodine i SIGA potpisali Sporazum o saradnji\nIzvor: Radio Televizija Vojvodine, 27.Apr.2017, 17:34 (ažurirano 02.Apr.2020.)\nPrivredna komora Vojvodine (PKV) potpisala je danas Sporazum o saradnji sa Asocijacijom industrijskih gasara Srbije (SIGA) sa ciljem unapređenja saradnje u oblasti proizvodnje, prometa i bezbednog korišćenja industrijskih gasova.\nKako je navela PKV, predsednik SIGA Dejan Tomić kazao je da je potpisani sporazum veliki podsticaj i velika obaveza, ali je sigurnost da će SIGA biti prihvaćena u komorskom sistemu.\n"Na osnovu ovog sporazuma mi ćemo sve svoje ideje, probleme >> Pročitaj celu vest na sajtu Radio Televizija Vojvodine << i predloge plasirati na adresu nadležnih koji bi trebalo te predloge da obrade", rekao je Tomić.\nPrema njegovim rečima, jedna od osnovnih aktivnosti i ciljeva SIGA upravo se ogleda u podizanju svesti o bezbednosti i rizicima, ali se odnosi i na unapređenje tehničkog prisustva i poznavanja propisa koji uređuju ovu oblast.\nOn je naveo da je u planu da se te aktivnosti ostvare kroz seminare i da se očekuje da u ovoj godini budu organizovana prva dva seminara, uz saradnju sa PKV.\n23:33: Kokoškov prekinuo negativnu seriju, pobede "armejaca" i Žalgiri...\n23:28: IOM: Najmanje 140 stradalo u potapanju broda s migrantima k...\n23:27: KAPITEN ZVEZDE PONOSAN POSLE POBEDE Borjan: Ovo je stvarno bilo n...\n23:27: USPEŠAN KRAJ POTRAGE Policajac iz Kovina pronađen u hostelu\n23:27: Antverpen iznenadio Totenhem, pobeda Lestera, Milan ubedljiv\n23:26: Novine: "Svaki sedmi oboleli leži u bolnici"; "Bajdenov cilj - S...\n23:26: PERFEKTNA UTAKMICA! Gajić: Ostvarena prva prepreka ka cilju\n23:25: Bjelorusija zatvorila granice sa susjednim državama, osim sa Rus...\n23:24: A TATA JE GLASAO ZA NJEGA... Krkobabić junior nije juče podrža...\n23:24: "Bili smo nemoćni protiv Zvezde, ovo je naša realnost!"\n23:23: Stanković: Preponosan sam na moje igrače; Borjan i Gajić: Feno...\n23:23: "SAMO SAM ISPRED SEBE VIDELA NOŽ" Ispovest vlasnice menjačnice ...\n23:23: DODIK PRESAVIJA TABAK: Bosna i Hercegovina planira tužbu protiv ...\n23:22: Iznenađenje u Beču – Dimitrov bolji od Cicipasa posle preokre...\n23:22: STANKOVIĆ PONOSAN NA SVOJE FUDBALERE: Momci su bili perfektni, t...\n23:20: Trinkijeri isključen posle tri minuta\n23:20: Dodik: Nabavićemo vakcinu za svakog građanina, primiću je kad ...\n23:18: U Nemačkoj će policija kontrolisati pridržavanje mera\n23:18: Posle 16 godina: Pomirile se Emina Jahović i Ana Nikolić\n23:17: Kosovo: Podneo ostavku direktor kancelarije za pravnu zaštitu op...\n23:16: Žoze je besan: Moji budući izbori biće mnogo laki\n23:16: Stanković blista od zadovoljstva: Ovo je draže od pobede nad Ka...\n23:16: Borjan: Posebno veče, samo sam tražio da ne ulazimo u trakalicu\n27.Apr.2017: Radio Televizija Vojvodine\nDan pre: 26.Apr.2017\nDan posle: 28.Apr.2017


Novi Sad i dalje bez rešenja za zgradu Radničkog - Prodaja, hotel, kancelarije, nova zgrada?\nLokalna vlast još nije našla rešenje šta će biti sa ovim\nobjektom, saznaje 021.rs.\nPrilikom obilaska rekonstruisanih prostorija Novosadskog dečijeg kulturnog centra u Radničkoj 20, nekadašnjeg Novosadskog otvorenog univerziteta koji je bio vlasnik zgrade izgorele u požaru 6. aprila 2000. godine, gradonačelnik Miloš Vučević naveo je za 021.rs da još nije doneta odluka, a da je on zagovornik ideje da se 13-spratnica proda.\nVučević je rekao da misli da je to najbolje rešenje jer će Novi Sad tako prihodovati novac, a novi vlasnik će tu napraviti hotel, kancelarijski prostor ili nešto drugo.\nPrema rečima gradonačelnika, tek treba da se vidi šta će se raditi, jer postoje pisma o zainteresovanosti investitora, ali je problem što nema parkinga, kao i to što je deo parcele Radničkog upisan kao suvlasništvo Grada i građana koji žive u okolnim kućama i zgradama, što je prema njegovim rečima, potpuno neobjašnjivo.\n"Lokacija je dobra i atraktivna, ali je parking limitirajući faktor. Moram da dodam i da je građevinsko stanje zgrade takvo da ne može da izdrži novoplanirane sadržaje i da će možda na tom mestu morati da se gradi drugi objekat", naveo je gradonačelnik za 021.rs.\nnekretnine Novi Sad radnička stari grad


Davor Vujinović - 1\nUbistvo sarajevskih policajaca: Zbog depeše istraga od starta u krivom pravcu?\n11. 02. 2020 10:52\nSARAJEVO - Istraga o ubistvu sarajevskih policajaca Adisa Šehovića i Davora Vujinovića, koji su likvidirani 26. oktobra 2018. godine na Alipašinom Polju u Sarajevu, tapka u mjestu već godinu i pet mjeseci.\nTužilaštvo se oglasilo o istrazi ubistva sarajevskih policajaca\n12. 10. 2019 09:54\nSARAJEVO - Tužilaštvo Kantona Sarajevo pokrenulo je ispočetka istragu ubistva policajaca Adisa Šehovića i Davora Vujinovića u sarajeskom naselju Alipašino polje, čije ubice ni skoro godinu dana od likvidacije nisu otkrivene.\n22. 07. 2019 15:50\n13. 06. 2019 17:56\nSARAJEVO - Istražioci koji rade na slučaju ubistva sarajevskih policajaca Adisa Šehovića i Davora Vujinovića, koje se dogodilo u sarajevskom naselju Alipašino Polje 26. oktobra prošle godine, još nemaju ključni trag pomoću kojeg bi se konačno rasvijetlila ova brutalna likvidacija.\n27. 05. 2019 18:05\nSARAJEVO - Istražioci koji rade na slučaju brutalne likvidacije sarajevskih policajaca Adisa Šehovića i Davora Vujinovića u naselju Alipašino Polje 26. oktobra prošle godine, pronašli su nedavno crne rukavice koje su ubice koristile, najvjerovatnije tokom pokušaja pljačke golfa 6, pišu sarajevski mediji.\n14. 02. 2019 16:55\nSARAJEVO - Opština Novi Grad Sarajevo uspostavila je poseban fond za pomoć prodicama policajaca Četvrte policijske uprave Novi Grad Adisa Šehovića i Davora Vujinovića koji su ubijeni na službenoj dužnosti 26. oktobra prošle godine u naselju Alipašino Polje.\nZatraženo produženje pritvora uhapšenog zbog ubistva sarajevskih policajaca\n23. 01. 2019 09:19\nSARAJEVO - Kantonalno tužilaštvo Sarajevo zatražilo je novo produženje pritvora za još dva mjeseca za Srećka Trifkovića, koji se sumnjiči da se može dovesti u vezu s ubistvom sarajevskih policajaca Adisa Šehovića i Davora Vujinovića, potvrdila je jutros Srni portparol ovog tužilaštva Azra Bavčić.\nPALE - Pripadnici Državne agencije za istrage i zaštitu (SIPA) uhapsili su muškarca iz Pala, zbog sumnje da se može dovesti u vezi sa ubistvom dvojice sarajevskih policajaca, potvrđeno je "Nezavisnim".\nTrifkoviću produžen pritvor, odbrani nije jasno za šta je osumnjičen\nSARAJEVO - Kantonalni sud u Sarajevu donio je rješenje o produženju pritvora Srećku Trifkoviću za još dva mjeseca, potvrđeno je za "N1" iz ovog Suda.